Izvor: Radio Televizija Vojvodine, 02.Mar.2021, 10:13\nPotpredsednica Vlade Republike Srbije i ministarka rudarstva i energetike, prof. dr Zorana Mihajlović, rekla je da vrednost mineralnog bogatstva Srbije iznosi više od 200 milijardi dolara i da to bogatstvo treba da se koristi na održiv način – da doprinosi ekonomskom razvoju i rastu, a da to bude odgovorno prema životnoj sredini i, na kraju, da vidimo efekte toga i u budžetu Srbije, navodi se u saopštenju Ministarstva rudarstva i energetike.\n“Rudarstvo je sektor koji je potpuno nezasluženo dugo bio u zapećku. Želimo da ispravimo tu nepravdu, jer u rudarstvu ima mnogo više potencijala nego što je danas iskorišćeno. Ministarstvo je pripremilo Nacrt izmena i dopuna Zakona o rudarstvu i geološkim istraživanjima,...\nBEOGRAD - Vrijednost mineralnog bogatstva Srbije iznosi više od 200 milijardi dolara i to bogatstvo treba da se koristi na održiv način, izjavila je ministar rudarstva i energetike Srbije Zorana Mihajlović.


PRIZNAJU SAMO TROFEJE: Srce na svakom treningu i utakmici\n28. 07. 2021. u 17:22\nRUKOMETAŠICE ŽORK Jagodina, najuspešnjijeg srpskog ženskog rukometnog kluba u protekle četiri godine, počele su pripreme.\nFoto ŽORK Jagodina\n- Ciljevi su jasni - kaže Aleksandar Miladinović, predsednik kluba - a to je da nastavimo da igramo najbolji ženski rukomet u Srbiji, naravno da osvajamo trofeje, ali i da u regionalnoj konkurenciji ostvarimo značajnije rezultate.\nMiladinović dodaje da ih očekuje mnogo posla, rada i znoja, jer na svakom treningu moraju da daju maksimum. On je zadovoljan pojačanjima i time što na svim pozicijama imaju mlade i talentovane, ali i iskusne igrače. Miladinović je ocenio da je na čelu projekta najbolji trener u Srbiji i regionu Dragan Markov, kod koga nema popuštanja, maženja i licemernog „udvaranja”, kod koga se cene rad i rezultati.\nMarkov, koji očekuje osvajanje prvenstva, kupa i super kupa, takođe kaže da su pojačanja adekvatna i dobra, da će vredno da treniraju i da će „na svakom treningu i utakmici ostaviti srce“. Kapitenka tima Jelena Gojković izrazila je zahvalnost lokalnoj samoupravi, koja im je obezbedila uslove za pripreme profesionalnih sportista, a oni će to uzvratiti kroz pobede.\nU klubu navode da su pri kraju pregovori sa iskusnom golmankom koja ima bogato međunarodno i reprezentativno iskustvo, te nekoliko veoma talentovanih juniorki iz regiona koje su učestvovale na svetskom juniorskom prvenstvu.\nSport rukomet ostali sportovi ŽORK Jagodina\n12:06 DISKRIMINACIJA I ULTIMATUM! Đoković dobio podršku od Medvedeva i Cicipasa\n12:00 VUČEVIĆ O NAPADIMA NA VUČIĆEVU PORODICU: To rade samo bednici i poslednje kukavice!\nSRAMNA kampanja napada na porodicu predsednika Aleksandra Vučića nastavljena je i danas ponovnim stavljanjem mete na njegovog sina Danila, naveo je gradonačelnik Novog Sada Miloš Vučević.\n12:00 "NOVOSTI" ISTRAŽUJU: Bajden podiže balkanski zid za Rusiju i Kinu\n10:23 (UŽIVO) PREDSEDNIK U BORU: Prisustvuje ceremoniji otvaranja rudnika "Čukaru Peki" (VIDEO)\n24 OSUMNJIČENI BIO NA SAHRANI ĐOKIĆA: Čudno se ponašao, a evo šta je rekao ženi u noći ubistva\n(UŽIVO) PREDSEDNIK U BORU: Prisustvuje ceremoniji otvaranja rudnika "Čukaru Peki" (VIDEO)


SNP: Nadležni da prestanu da se rugaju poslenicima javne riječi | Analitika - Informativni Portal\nSNP: Nadležni da prestanu da se rugaju poslenicima javne riječi\nČelnici Ministarstva odbrane Crne Gore pokazali su još jednom da ne prezaju ni od čega u razračunavanju sa onima koji im nisu po volji, ocijenila je analitičarka u Medijskom centru SNP-a Marija Radinović.\nObjavljeno: 07. 09. 2019 - 15:40\n“Umjesto da odgovore na opravdan bijes i ogorčenje javnosti zbog odluke o gradnji vojnog poligona na Sinjajevini, ova državna institucija juče je na svojoj zvaničnoj Fejsbuk stranici objavila pitanja novinara iz dnevne novine "Dan", koja se odnose baš na pomenutu temu, uz prateći tekst "No comment". Zaposleni u resoru Predraga Boškovića, čini se, nisu čuli za demokratiju, slobodu medija, poštovanje novinarske profesije i pravo javnosti da zna. Vrlo je moguće da su, zahvaljujući svom šefu, koji je i predsjednik Komisije za stambena pitanja Vlade Crne Gore, obezbijedili krov nad glavom, pa ovakav odnos prema novinarima i građanima ne iznenađuje jer lojalnost nadređenima dužni su da demonstriraju na svaki način. Samo, moramo ih podsjetiti da su tu privilegiju, koju većina nas običnih smrtnika može samo da sanja, dobili upravo zahvaljujući građanima”, navela je Radinović u izjavi dostavljenoj Portalu Analitika.\nOna je podsjetila da o neophodnosti poboljšanja medijskog ambijenta u Crnoj Gori godinama unazad govore i najviši zvaničnici Evropske unije.\n“Međutim, ti glasovi do pojedinih još nisu doprli. Gospodo iz Ministarstva odbrane, pravo novinara je da pitaju, a vaša obaveza da odgovorite na pitanja, bez obzira koliko vam se činila glupa, nesuvisla, nekorektna ili čak maliciozna. To je azbuka svakog zrelog demokratskog društva, kakvo i mi želimo da postanemo. Iz tog razloga očekujemo od nadležnih iz Ministarstva odbrane da prestanu da se rugaju poslenicima javne riječi, da sporni post povuku sa svoje FB stranice i upute izvinjenje redakciji lista "Dan", zaključuje Radinović.\nTagovi: Marija Radinović SNP\nUŽIVO: Budućnost Voli - Mega Bemax 74:66


Rukometaši "Dinama" poraženi od šampiona Srbije - Radio televizija Pančevo\n6. maja 2019. 6. maja 2019. 0487\nRukometaši „Dinama“ poraženi su od ekipe novosadske „Vojvodine“ u Pančevu sa 24:21, u utakmici 6. kola plej-ofa Super rukometne lige Srbije. „Vojvodina“ je zadržala maksimalan učinak u plej-ofu i nalazi se na prvom mestu sa 12, dok je „Dinamo“ treći sa šest bodova.\nU derbiju 6. kola plej-ofa Super rukometne lige Srbije u Hali sportova na Strelištu „Dinamo“ je ugostio lidera tabele „Vojvodinu“.\nU prvom delu igre šestostruki uzastopni šampion Srbije je kontrolisao igru, dok su Pančevci nervozno ušli u meč i ponovo, kako je i strateg žuto-crnih Ivan Petković u više navrata pomenuo, imali problem sa realizacijom „zicera“. Prvi deo igre Novosađani su rešili u svoju korist rezultatom 9:12.\nDrugo poluvreme donelo je izjednačene snage na terenu. Obe ekipe su u preostalih 30 minuta postigle po 12 golova, što je gostima bilo dovoljno da ostvare pobedu, verovatno i najvažniju u plej-ofu i na taj način naprave još jedan korak ka odbrani titule. Utakmica između „Dinama“ i „Vojvodine“ završena je rezultatom 21:24.\nNajzaslužniji za pobedu crveno-belih bio je Nikolić sa šest postignutih golova, četiri pogotka dodao je Trkulja, dok su se Ilić, Čelica i Ovčina po tri puta upisivali u strelce. U žuto-crnom taboru istakao se Vučković sa pet golova, po tri puta mrežu gostiju tresli su Barudžić, Milenković, Pilipović i Milošević.\nKoliko je ovaj derbi bio značajan dokazuje i nervoza igrača nakon isteka 60. minuta. Dva najiskusnija igrača na terenu Radanović i Verkić sukobili su se posle meča, ali su igrači i uprave uspeli da spreče veći incident, tako da to nije bacilo senku na ovu sportsku priredbu.\nPosle šeste utakmice plej-ofa „Vojvodina“ sigurno korača ka tituli prvaka države sa 12 bodova, osam bodova ima „Metaloplastika“, „Dinamo“ ima šest i borba Pančevaca za drugo mesto koje vodi u regionalnu SEHA ligu nastavlja se u poslednja četiri kola.\nU sledećem, 7. kolu plej-ofa Super lige „Dinamo“ gostuje ekipi „Železničara“ u Nišu, a sastaju se još „Vojvodina“ – „Novi Pazar“ i „Metaloplastika“ – „Partizan“.\nZorana Stekovic 18. oktobra 2019. 19. oktobra 2019.


Jednostavnija predaja finansijskih izveštaja - Nadlanu.com\nJednostavnija predaja finansijskih izveštaja\nBEOGRAD, 10. februara 2010. (Beta) - Direktor Agencije za privredne registre Zvonko Obradović izjavio je u sredu da će uštede za privredu zbog objedinjenog prijema finasijskih izveštaja u APR iznositi oko milion evra.\nOn je na konferenciji za novinare rekao da se od 1. januara 2010. finansijski izveštaji predaju samo u APR, umesto kako je ranije bilo predviđeno i Narodnoj banci Srbije i Poreskoj upravi, zbog čega su ostvarene značajne uštede.\nFinansijski izveštaji ove godine će se dostavljati isključivo preporučenom poštanskom poštiljkom. Preduzeća mogu sa sajta agencije preuzeti obrazac u elektronskoj formi i putem te aplikacije izraditi finansijske izveštaje, rekla je Ružica Stamenković, registrator u Registru finansijskih izveštaja i podataka o bonitetu pravnih lica i preduzetnika.\nStamenković je navela da, ukoliko se preduzeća odluče da izveštaj šalju u pisanoj formi, moraju da plate naknadu. "Za velika preduzeća koji su obaveznici revizije, kojih ima oko 5.500, cena je 10.000 dinara, ostala privredna društva i preduzetnici 3.000 dinara, mala druga pravna lica 1.000 dinara, a za neblagovremeno otklanjanje nedostataka 2.000 dinara", kazala je ona.


U vladi zavladala panika – para nema, pokradene – PRAVDA – ISTINA\nU vladi zavladala panika – para nema, pokradene\n17/04/2020 16/12/2020 PRAVDA-ISTINA\nPouzdano znam da na sjednicama Vlade RS vlada panika…\n“Premijer na sjednicama Vlade RS priča po 45 minuta po jednoj tački. Čovjek je pogubljen, ne snalazi se u ovoj situaciji i ne zna šta su njegova zaduženja. Sve što institucije predlože tom kriznom štabu i premijeru se redukuje a što predlože kompetentni ljudi u ministarstvima dobiju odgovor da nema para“, tvrdi Stanić i dodaje da para nema zato što su pokradene.\n.Potrebne su veće plate u zdravstvu, ali sistematske a ne kockarske tipa: „trebaš mi danas, danas ću te uvažiti i dati a sutra kad se ovo završi gledaću te kao i dosad“, kazao je šef poslaničkog kluba SDS u Narodnoj skupštini Republike Srpske.\n„Pouzdano znam da na sjednicama Vlade RS vlada panika. Premijer na sjednicama Vlade RS priča po 45 minuta po jednoj tački. Čovjek je pogubljen, ne snalazi se u ovoj situaciji i ne zna šta su njegova zaduženja. Sve što institucije predlože tom kriznom štabu i premijeru se redukuje a sve što predlože kompetentni ljudi u ministarstvima dobiju odgovor da nema para“, tvrdi Stanić i dodaje da para nema zato što su pokradene.\n„Para bi bilo da Poreska uprava trenutn o ne potražuje milijardu i pet stotina miliona КM neplaćenih poreskih obaveza od privrednih subjekata. Gotovo polovina budžeta Republike Srpske je u džepovima drugih. Samo u tri propale banke ova vlast je izgubila 600 miliona КM državnog novca. Fond zdravstvenog osiguranja RS poslovni prostor vrijednosti 400 hiljada КM, kupuje za 1,8 miliona КM“, kazao je Stanić.\nOsvrćući se na vanredno stanje, Stanić kaže da to služi vlasti da, kako je navep, pozavršava mjere i neregularne radnje koje ne bi mogli sporovesti u normalnim okolnostima a to su zaduženja i netransparentne nabavke.\n„Sad završavaju jednu radnju koju nisu mogli u normalnim uslovima a to je preseljenje državnog terminala na Rači na privatni terminal kod Perića. Dakle neko svojata ovu državu kao da je njegova privatna stvar“, istakao je Stanić.\n„Trenutna vlast će do te mjere oslabiti Republiku Srpsku i jedino su oni veća poštast od one koja nas je trenutno zadesila sa ovom pandemijom virusa korona“, zaključio je Stanić.\nSmijemo li reći da je car go\nPOLICAJCIMA PLJAČKAŠIMA, 40 GODINA ROBIJE – NALOGODAVCI OSTALI U VLASTI


VojvodinaCafe - Novo odeljenje hemodijalize u Bačkoj Topoli\nU Bačkoj Topoli novo odeljenje hemodijalize\nVest objavljena: 07.10.2013 11:41\nPredsednik Skupštine AP Vojvodine Ištvan Pastor prisustvovao je zajedno sa ministarkom zdravlja Vlade Republike Srbije Slavicom Đukić Dejanović, otvaranju Odeljenja za hemodijalizu Doma zdravlja "Dr. Hadži Janoš" u Bačkoj Topoli. Ovo odeljenje renovirano je udruženim sredstvima opštine Bačka Topola, Pokrajine i Ministarstva zdravlja, koje je doniralo sedamnaest najsavremenijih aparata za hemodijalizu i izvršilo obuku kadrova koji će raditi na ovom Odeljenju.\nPredsednik Skupštine AP Vojvodine Ištvan Pastor istakao je da je jedan od većih problema današnjice sveprisutan osećaj nesigurnosti i straha od egzistencije, kao i straha od nemogućnosti lečenja.\n"Na sreću, ovakvi primeri, posebno kada se udruže opština, Pokrajina i Republika, pokazuju da je moguće napraviti iskorak. To da li će ljudi dobiti kvalitetnu zdravstvenu zaštitu nema i ne sme da ima veze sa tim kojoj nacionalnoj zajednici pripadaju i da li žive u gradu ili na selu, jer svi imaju ista prava", istakao je Pastor.\nOn je istakao i uverenje da će novootvoreno Odeljenje za hemodijalizu pomoći da ljudi koji boluju od teških bolesti žive kvalitetnije i dostojanstvenije, a izrazio je i nadu da će biti više ovakve saradnje svih nivoa vlasti.\nMinistarka zdravlja Slavica Đukić Dejanović istakla je zadovoljstvo što opet ima priliku da poseti Bačku Topolu kao i zbog poboljšanih uslova lečenja građana ove opštine.\nOna je takođe istakla da ne sme biti razlike između urbane i seoske sredine u oblasti zdravstvene zaštite i da će Ministarstvo učiniti sve da kvalitet pružanja usluga lečenja bude svuda na istom nivou. Đukić Dejanović je dodala i da sad ovo Odeljenje ima izuzetno dobre i stručne kadrove za rad na aparatima za hemodijalizu.\nOdeljenje za hemodijalizu Doma zdravlja "Dr Hadži Janoš", pruža usluge lečenja stanovnicima opština Bačka Topola i Mali Iđoš, a prema poslednjim podacima za devedesetoro ljudi sa teritorije ovih opština hemodijaliza je potrebna svakodnevno.\nSvoje zadovoljstvo zbog otvaranja ovog Odeljenja i zahvlnost na donacijama i pomoći izrazila je i predsednica Opštine Bačka Topola Melinda Kokai Mernjak, a otvaranju je prisustvovala i potpredsednica Skupštine AP Vojvodine Branislava Belić.


I Bujanovčani na protestu protestu protiv vlasti u Vranju - Bujanovačke\nPočetna NASLOVNA I Bujanovčani na protestu protestu protiv vlasti u Vranju\nI Bujanovčani na protestu protestu protiv vlasti u Vranju\nBujanovačke24. jan 2019.NASLOVNA, POLITIKA0\nBujanovac, 24. januar 2019.- Jedina politička stranka iz Bujanovca, jedne od svega šest lokalnih uprava u Srbiji u kojoj SNS nije deo vlasti, čije će pristalice sigurno učestvovati na sutrašnjem građanskom protestu „1 od 5 miliona“ u Vranju je Narodna stranka.\nNa prvi protest protiv vlasti i Aleksandra Vučića u Vranju, koji u petak organizuje Građanska inicijativa, „sigurno će učestvovati 150-200 aktivista Narodne stranke iz bujanovačke opštine“, povrdio je našem portalu regionalni koordinator stranke Saša Arsić.\n„Podržavamo protest, ali nismo organizatori. Što se tiče naših pristalica, sve je na dobrovoljnoj bazi, bez organizovanog prevoza, plaćenih autobusa i svega ostalog“, kaže Arsić, koji je iopštinski većnik.\nVećina aktivista Narodne stranke koji ćeprotestovati u Vranju je, kako kaže, iz Klenika, Bujanovca i Levosoja.\nSDS Borisa Tadića, koji u Bujanovcu vodi Boban Pavlović, neće učestvovati na protestu.\n„Nemam nikakve informacije o tome, niko nas nije kontaktirao“, rekao nam je Pavlović, pomoćnik predsednika opštine Bujanovac.\nNenad Tasić, odbornik u lokalnoj skupštini i šef Opštinskog odbora SPO, kaže da nije imao nikakve kontakte sa organizatorima protesta, ali ostavlja mogućnost da se sa određenim brojem pristalica pojavi na sutrašnjem skupu.\n„Ukoliko obaveze budu dozvoljavale, otići ću kao građanin sa svojim aktivistima“, kaže Tasić.\nGrađanski protest u Vranju u petak 25. januara počinje u 18 časova na gradskom šetalištu.\nPrevious PostDemanti: I Dveri na protestu u Vranju Next PostKlub privrednika, godinu i po kasnije


Magazin START - Upravni odbor Fonda za zaštitu okoliša FBiH dodijelio interventna sredstva u iznosu do 200.000 KM za projekte u općinama Vareš i Žepče\nNa 3. sjednici Upravnog odbora održanoj 30.8.2016. godine donesene su Odluke o dodjeli interventnih sredstava za projekte:\n“Hitna intervencija i sanacija šteta uzrokovanih poplavama na kolektoru Bukov potok i sanacija korita rijeke Stavnje – Općina Vareš“ u iznosu do 100.000 KM, te\n“Hitna intervencija, sanacija šteta i čišćenje korita rijeke Željeznice i potoka na potezu lokalnog puta za Šahmane – Općina Žepče“ u iznosu do 100.000 KM.\nDodijeljena sredstva Fonda namjenski će biti utrošena na sanaciju kolektora Bukov potok i korita rijeke Stavnje, čime će se djelimično riješiti problem aktiviranja postojećih i nastanka novih klizišta, plavljenja dijela grada i nanošenja velike materijalne štete. Rješavanjem problema postojećeg prihvata (povećanje prihvata oborinske vode), umanjuje se rizik po ljude i materijalna dobra u općini Vareš, koja je svrstana u red slabije razvijenih općina u FBiH.\nSanacijom propusta, čišćenjem korita rijeke Željeznice i navedenog potoka, normalizirat će se protok rijeke i smanjiti mogućnost nastanka novih šteta na putnoj infrastrukturi i domačinstvima ovog područja, koje mogu uzorkovati nove padavine.


RTV Mir - Vanredna situacija proglašena u pet opština\nVanredna situacija proglašena u pet opština\nPetak, 01. avgust 2014, 17:52\nBEOGRAD - Nestabilno vreme i jake padavine u Srbiji u periodu 30. i 31. jula pričinile su materijalnu štetu i plavljenje stambenih objekata zbog čega je vanredna situacija proglašena u Požarevcu, Medveđi, Topoli, Sokobanji i Boljevcu, saopštio je danas MUP.\nInformacija je prosleđena u cilju uvođenja pripravnosti u štabovima i podizanja spremnosti svih subjekata koji učestvuju u sprovođenju operativnih i preventivnih mera odbrane od poplava u sklopu jedinstvenog sistema zaštite i spasavanja.\nBili su angažovani na aktivnostima evakuacije i spasavanja ugroženih građana, ali i crpljenju vode i uklanjanju polomljenog drveća. Evakuisana su 24 lica i šest lica spaseno.\nPripadnici Sektora za vanredne situacije MUP Republike Srbije, su u punoj pripravnosti i konstantno se vrši nadgledanje terena.\nU akcijama zaštite i spasavanja bilo je angažovano 478 vatrogasaca spasilaca, sa 202 vozila i 145 pumpi za ispumpavanje vode.\nProtivgradna zaštita je u punoj pripravnosti i od početka sezone imala 43 dana sa dejstvom. Do sada je utrošeno ukupno 6.140 protivgradnih raketa. Samo tokom prethodna dva dana ispaljeno je preko 200 protivgradnih raketa. Prema prognozi RHMZ, pljuskovi sa grmljavinom se očekuju tokom celog dana, dok se obilnije padavine očekuju na jugu, jugoistoku i istoku zemlje, navedeno je u saopštenju.


Srbija će u prvoj polovini juna, prvo u Beogradu, a zatim i u Briselu, predstaviti nacionalni program za integraciju u Evropsku uniju, izjavio Božidar Ðelić.\nPotpredsednik Vlade Srbije Božidar Ðelić rekao je danas da će u prvoj polovini juna, prvo u Beogradu, a zatim i u Briselu, predstaviti nacionalni program za integraciju u Evropsku uniju, odnosno korake za usklađivanje sa pravnim tekovinama EU.\nNa konferenciji posvećenoj procesu evropskih integracija u Sava centru, Ðelić je rekao da će plan koji je vlada pripremila, koji predviđa korake za usvajanje "aki kominoter" (acquis communautaires) prvo predstaviti 9. juna u Beogradu, a zatim i u Briselu gde će boraviti u poseti od 10. do 12 juna.\nOn je naveo da će se u Briselu sastati sa više od 10 evropskih komesara, sa predstavnicima evropskog parlamenta i nevladinog sektora, i predstaviti im taj plan.\nÐelić je izrazio uverenje da će Srbija moći da se kvalifikuje za članstvo u Evropskoj uniji 2012. godine, i ocenio da će samo proevropska vlada u Srbiji koja je odlučna da ide ka tom cilju moći da ispuni ovaj program.\nKao jedno od izazova sa kojima se Srbija susreće na putu u EU, on je naveo saradnju sa Haškim tribunalom.\nNaglasio je da je saradnja s Haškim tribunalom posebno važna za trajno pomirenje u regionu i ocenio da nije dovoljno urađeno na tom planu proteklih osam godina, što, kako je rekao, "dokazuju povremeni diplomatski incidenti".\nOn je rekao da svi koji su počinili ratne zločine moraju odgovarati za njih, i dodao da će se buduća vlada Srbije zalagati za punu saradnju s Haškim tribunalom.\nOd kratkoročnih ciljeva u procesu integracije u EU on je naveo sticanje kandidature 2008. godine, ukidanje viza za građane Srbije i pristup strukturnim fondovima EU.\nNaglasio je da je posebno važno da EU, u budžetu koji će pripremati 2012. godine za naredni period od šest godina, uvaži potrebe Srbije.\nŠef delegacije Evropske komisije u Beogradu Žozep Ljoveras ocenio je da je došlo vreme za "novu energiju" u procesu pridruživanja Srbije EU. On je na konferencjiji rekao da Srbija zaostaje u tom procesu, ali da može da sustigne druge zemlje regiona.\nOn je podsetio da EU nastavlja da podržava reformske procese u Srbiji i regionu, kao i da je potvrdila da Srbija može da dobije status kandidata čim ispuni uslove.\nLjoveras je izrazio nadu da će nova vlada Srbije biti angažovana u procesu stabilizacije i pridruživanja zemlje.\nDvodnevna međunarodna konferencija "Ljubljanska agenda za novu fazu u procesu stabilizacije i pridruživanja" počela je danas u Sava centru, u organizaciji Evropskog pokreta u Srbiji i fondacije Fridrih Ebert.\nPored predsednika Evropskog pokreta u Srbiji, Živorada Kovačevića, i direktora Fridrih Ebert fondacije, Hajnriha Zasenfelda, na konferenciji učestvuju i direktorka Kancelarije za evropske integracije vlade Srbije, Tanja Miščević.\nKonferenciji takođe prisustvuje i profesor fakulteta političkih nauka Ivo Visković, predstavnica regionalnog Saveta za saradnju jugoistočne Evrope Jelica Minić, kao i brojne strane diplomate i predstavnici nevladinog sektora u Srbiji.\nČitanja: 4606 | Komentara: 0 | Dodaj komentar


Klisa dobija moderno obdanište, u planu Adice, Salovo... Vrtić umesto policijske stanice na Grbavici\nNići će vrtić i na Jugovićevu, tamo gde gradimo stanove za pripadnike snaga bezbednosti\nGradonačelnik Novog Sada Miloš Vučević posetio je Klisu i obišao radove na izgradnji kanalizacije otpadnih voda u slivu Baja Pivlјanina - faza 2 za koje je izdvojeno 200 miliona dinara.\nOn je posetio i petočlanu porodicu Dujin koja živi u Ulici Draginje Ružić i realizuje ideju o pokretanju malog biznisa, a potom se uputio na gradilište budućeg objekta Predškolske ustanove „Radosno detinjstvo“ koji se nalazi u Orahovoj ulici.\n- Teritorija Klise je jedno veliko gradilište, jer se istovremeno ulaže u putnu infrastrukturu, zatim u ono što je nedostajalo decenijama - kanalizacionu mrežu, a konačno ovaj stari deo Novog Sada dobija moderno obdanište u Orahovoj ulici.\nGrad mora ravnomerno da se razvija i mi smo tu da stvaramo približno iste ili jednake uslove za život svih Novosađana, jer svi građani plaćaju porez i isto su odgovorni prema gradu.\nMi smo tokom osam godina, a vezano za putnu infrastrukturu, kanalizaciju, vodu, škole, vrtiće, izgradnju kulturne stanice i mesnih zajednica na terirtioriji Klise i Slane bare uložili oko tri milijarde dinara.\nBuduće obdanište će do kraja ove godine primiti 300 novih mališana o kojima će u potpuno opremlјenom prostoru brinuti preko 30 zaposlenih. Ljudi sa Klise, Vidovdanskog naselјa i Slane bare decu neće morati više da vode u druge delove grada, već u Orahovu ulicu, a dodatno, ovaj kraj ćemo potpuno urediti i on će imati novi parking prostor, rasvetu i potpuno drugačiji, urbaniji ambijent, što će svakako uticati na porast vrednosti nekretnina u ovom kvartu.\nKompletno smo ugovorili i rešavamo poslednju fazu kanalizacione infrastrukture u slivu Ulice Baja Pivlјanina i susednih ulica, i u toku je projektovanje infrastrukture za Gornje livade, veliko klisansko naselјe nastalo na nekadašnjim njivama. Nismo odustali od besplatnih vrtića, iako je ovo teška godina za sve pa i za naš grad, tako da ćemo nastaviti i u ovoj godini da pružamo porodicama potpuno besplatan boravak dece u predškolskoj ustanovi i da subvencionišemo privatne vrtiće, a spremamo i tender za kupovinu udžbenika za sve đake prvake.\nŽelјa nam je da ekonomski standard Novog Sada bude još bolјi, da našim vaspitačicama raste plata, a ono što sa sigurnošću mogu da najavim jeste da ćemo u naredne četiri godine graditi tri do četiri nova obdaništa, što je već planski predviđeno, i to na Adicama, Sajlovu i Veterniku, a gde god uslovi dozvole, proširivaćemo postojeće kapacitete.\nNići će vrtić i na Jugovićevu, tamo gde gradimo stanove za pripadnike snaga bezbednosti, a ugao ulica Kola srpskih sestara i Miše Dimitrijevića, odnosno nekadašnja policijska stanica, predviđena je takođe za obdanište - rekao je gradonačelnik Miloš Vučević.\nadice grbavica jugovićevo klisa Novi Sad sajlovo slana bara veternik vidovdansko naselje vrtić


Ogromni šumski požar u Ukrajini koji besni više od nedelju dana, sada je samo jedan kilometar od napuštene nuklearke u Černobilju i predstavlja rizik od radijacije, upozorila je organizacija Grinpis Rusija, pozivajući se na satelitske snimke.\nUkrajinska služba za vanredne situacije saopštila je da se još bori sa požarima, ali da je situacija pod kontrolom, preneo je sinoć Rojters.\nDESETI DAN POŽARA U ČERNOBILJU Vatrena stihija se bliži uništenom nuklearnom reaktoru, RASTE NIVO RADIJACIJE (FOTO, VIDEO)\nNa video snimcima koje je u nedelju snimila ta agencija, vidi se oblak crnog dima, drveće i dalje gori, a vatrogasci iz helikoptera pokušavaju da ugase požar.\nSlike iz vazduha u zabranjenoj zoni 30 kilometara od mesta najveće svetske nuklearne nesreće, do koje je došlo 1986. godine, pokazuju spaljenu, pocrnelu zemlju i ugljenisane panjeve još tinjajućih stabala.\nSlužba za vanredne situacije saopštila je da se nivoi radijacije u zabranjenoj zoni nisu promenili, dok u obližnjem Kijevu, ukrajinskoj prestonici, nisu premašili uobičajene nivoe.\nIz Grinpis Rusija rekli su da je situacija mnogo gora nego što ukrajinske vlasti veruju, i da požari pokrivaju područje 1.000 puta veće nego što tvrde zvaničnici koji su 4. aprila saopštili da je plamen obuhvatio površinu od 20 hektara, dok se Grinpis pozvao na satelitske snimke koji pokazuju da je u to vreme zahvaćena površina bila oko 12.000 hektara.\n- Prema satelitskim snimcima snimljenim danas, površina najvećeg požara dostigla je 34.400 hektara, rečeno je i dodaje se da je drugi požar, koji se prostire na 12.600 hektara, bio udaljen samo kilometar od postrojenja.\nUkrajinski zvaničnici nisu odmah odgovorili na zahtev za komentar na te tvrdnje.\nRašid Alimov, šef energetskih projekata u Grinpisu Rusije, rekao je da požari, potpomognuti vetrom, mogu raspršiti radioizotope, atome koji emituju radijaciju.\n- Požar koji se približava postrojenju za nuklearno ili opasno zračenje uvek je rizik - rekao je Alimov.\nTuristički operater u Černobilju, Jaroslav Jemeljanenko, na svom Fejsbuk nalogu situaciju je opisao kao kritičnu. Naveo je da se vatra brzo širi i da je stigla do napuštenog grada Pripjata, dva kilometra od mesta gde se nalazi najaktivniji radioaktivni otpad u čitavoj zoni Černobilja. Pozvao je zvaničnike da upozore ljude na opasnost.\nSatelitski snimci NASA pokazuju da su se dva požara proširila duboko u zabranjenu zonu.\nPožari, do kojih je došlo u neobično sušnom periodu, počeli su 3. aprila u zapadnom delu zabranjene zone i proširili su se na obližnje šume.\nPolicija je navela da je identifikovala 27-godišnjeg lokalnog stanovnika kojeg optužuju da je namerno započeo požar. Ostaje nejasno da li je osoba, koja je navodno priznala da je započela brojne požare „radi zabave“, delimično ili u potpunosti odgovorna.


PREDSAJAMSKO DRUŽENJE SA BEOGRAĐANIMA\nIzvor: PR Dečijeg sajma\nU susret prolećnom Čunga Lunga dečijem sajmu, maskota manifestacije obilazi sve veće ulice, trgove i izletišta prestonice. U okviru druženja sa najmlađima, ona deli simbolične ulaznice, fotografiše se sa njima i onima malo starijima daje sve informacije u vezi sa sajmom. Podsetimo, prolećni Čunga Lunga dečiji sajam, dvadeset i prvi po redu, održaće se u hali 3 Beogradskog sajma, od 11. do 13. maja. Kao i uvek, ulaz je besplatan. Posetioci će tri dana, u petak od 12 – 19h i za dane vikenda od 10 – 19h, moći da uživaju u neprekidnom edukativno-zabavnom programu koji ih očekuje na najvećoj porodičnoj manifestaciji.\nU svakoj ulici na Dečijem sajmu, u okviru štandova održavaće se brojne vrste aktivacija za najmlađe, kreativne radionice, likovni kutak. Veliki broj kulturnih i obrazovnih institucija, kao i dečijih ustanova podržalo je najveću dečiju manifestaciju u regionu, a više od 30 medija najavljuje i prati ovaj događaj.\nKao i svake godine, pripremljen je bogat program koji će se neprestano odvijati na glavnoj bini. Horovi, animatori, plesne grupe, kulturno-umetnička društva pripremili su 27 sati programa za sve posetioce. Pored toga, biće postavljen i sportski teren na kome će se takmičiti brojni mališani u najrazličitijim sportskim aktivnostima. Osim Tatami poligona borilačkih veština, tradicionalnog turnira u fudbalu, predstaviće se i Teniski savez Beograda, a deca će imati priliku da se oprobaju u ovom sportu sa najboljim klubovima i trenerima. Pored toga, Streljački klub Novi Beograd – Ušće na sajam donosi specijalnu lasersku pušku za sve koji budu hteli da pucaju, koja do sada nije često bila u javnosti.\nNa štandovima izlagača roditelji će moći da dobiju informacije o velikom broju brendova i novih proizvoda namenjenih kako deci, tako i čitavoj porodici. Izlagači su za posetioce pripremili i specijalne sajamske popuste. Dok roditelji uživaju u razgledanju i kupovini, mališani se najviše raduju druženju sa svojim vršnjacima. Veliko interesovanje kod dece bude i kreativne radionice, zatim ogromna igraonica i druženje sa klovnovima i njihovim omiljenim likovima iz crtanih filmova. Takođe, očekuju ih dve puzijade, takmičenje tata u prepovijanju beba, kao i brojne druge aktivnosti.


Privremene penzije biće oročene na tri godine - Sputnjik Srbija\n12:57 10 Jul 2020\nPrivremene penzije biće oročene na tri godine\n07:49 02.06.2018 (osveženo 08:46 02.06.2018) Preuzmite kraći link\nIzmene Zakona o penzijskom i invalidskom osiguranju predviđaju da rešenja o penzijama, koja nisu konačna, budu oročena na tri godine.\nNaime, privremena rešenja o penzionisanju imaće rok važenja tri godine i ukoliko za to vreme penzioner ne pribavi kompletnu dokumentaciju o uplatama i dužini staža, PIO fond će takve penzije proglasiti konačnim.\nTo znači i da se više neće dešavati da korisnici penzijama godinama, a neki i do kraja života, primaju čekove na osnovu privremenih rešenja.\nTakvo je rešenje predviđeno izmenama i dopunama Zakona o penzijskom i invalidskom osiguranju, a čiji je cilj da se smanji broj privremenih rešenja koja se sada izdaju zato što penzioneri ne mogu da prikupe svu potrebnu dokumentaciju kako bi dobili trajno rešenje.\nCilj je i da se izbegne plaćanje razlike između privremenog i trajnog iznosa penzije, koja je u nekim slučajevima bila i više stotina hiljada dinara.\nNajčešće je ta razlika između 5 i 10 hiljada dinara, a broj privremenih rešenja iznosi 85 odsto od ukupnog broja izdatih rešenja za penziju u toku godine.\noročenje, penzije, zakon


Diskusija: Učešće građana u planiranju i odlučivanju o javnim prostorima - Zaječarska inicijativa\nDiskusija: Učešće građana u planiranju i odlučivanju o javnim prostorima\nZaječarska inicijativa u utorak, 12. novembra 2019. godine sa početkom u 18h, organizuje javnu raspravu o učešću građana u planiranju i odlučivanju o javnim prostorima u Omladinskom centru (7. septembra 2).\nPodstaknuti učestalim diskusijama na temu radova i intervencija na javnim površinama, kako u samom Zaječaru tako i na nivou Republike, organizujemo javnu diskusiju sa ciljem da se kroz otvoreni razgovor sa građanima otklone nedoumice vezane za pomenutu problematiku, kao i da se ukaže na neophodnost učešća samih građana i stručne javnosti u urbanom planiranju i donošenju odluka o javnim prostorima. Cilj diskusije nije da se kritikuju dosadašnje odluke i rešenja, već da se rasprava otvori za širu javnost i da se u nju uključe svi relevantni faktori, kojih se ona tiče.\nIdejan nam je da se kroz ovu diskusiju dodatknemo i konkretnih primera u gradu, poput rekonstrukcije ulice Ivana Milutinovića, izmeštanja česme na Skveru i dr. koji su podelili su i zbunili javnost u Zaječaru. Tako je ovo prilika da se na jednom mestu okupe građani i ljudi od struke i da razgovaraju o ovim značajnim temama za grad i njegove meštane.\nGrađanima će se obratiti gosti javne tribine:\n- Mirko Popović, programski direktor Regulatornog instituta za obnovljive izvore energije i zaštitu životne sredine,\n- Jovan Rajić, advokat i predsednik UO Regulatornog instituta za obnovljive izvore energije i zaštitu životne sredine,\n- Božena Stojić, urbanistkinja, Institut za urbane politike.\nVitalne diskusije realizujemo u saradnji sa Međunarodnim centrom Olof Palme.


Ubijen menadžer diskoteke „Bigl“ u Podgorici - KRIK\nObjavio/la KRIK.rs maj 22, 2018\nUbijeni Miodrag Kruščić\nPodgoričanin Miodrag Kruščić upucan je juče u naselju Stari aerodrom u Podgorici nakon čega je preminuo, saopštila je crnogorska policija. Kruščića su bezbednosne službe označile kao člana škaljarskog klana.\nNepoznati napadač pucao je više puta u Kruščića u bašti restorana „Palata“ u podgoričkom naselju Stari aerodrom. Ranjeni muškarac prebačen je u Urgentni centar gde je preminuo, piše u saopštenju policije.\nNedaleko od mesta ubistva pronađen je zapaljen automobil „golf 6“ za koji se sumnja da je korišćen prilikom napada na Kruščića, pišu crnogorske „Vijesti“.\nOn je vodio diskoteku „Bigl“ (Bealge) u Podgorici na koju je u martu ove godine bačena bomba. Kruščić tada nije želeo da komentariše, kako je rekao za „Vijesti“, „čaršijske priče o obračunu klanova“.\nZa lažno prijavljivanje bombe u diskoteci „Bigl“ u maju prošle godine osumnjičen je Vladimir Roganović, član suparničkog klana, saopštila je tada crnogorska policija. Roganović je osuđivan zbog nedozvoljenog držanja oružja, a oslobođen optužbi da je učestvovao u ubistvu navijača Crvene Zvezde Marka Vesnića. Nakon odslužene osmomesečne zatvorske kazne u Srbiji za falsifikovanje dokumenata, početkom ove godine izručen je Crnoj Cori.\nKruščić je hapšen početkom prošle godine jer je u podgoričkom restoranu „Urban bistro“ bio u društvu bezbednosno interesantnih lica iz Podgorice i Kotora kada je policija tokom racije pronašla pištolj.\nMediji su preneli da je Kruščić tada u lokalu bio sa Stevanom Stamatovićem, Milićem Šakovićem, Bobanom Vuksanovićem i Miodragom i Aleksandrom Jokićem koji su označeni kao članovi škaljarskog klana.\nKruščić je tada policiji rekao da je pronađeni pištolj pripadao njemu.\nŠkaljarski klan dobio je naziv po mestu Škaljari u Kotoru. Nakon nestanka više od 200 kilograma kokaina u španskom gradu Valensija 2014. godine, došlo je do razilaženja unutar ove kriminalne grupe i formiran je kavački klan.\nOva dva klana od tada su u sukobu, a u međusobnim okršajima ubijeno je i ranjeno više pripadnika oba klana.


BHANSA DANAS DOBIJA NAMJENSKO SPECIJALNO VOZILO, VRIJEDNA DONACIJA VLADE JAPANA | Hayat.ba\nBHANSA DANAS DOBIJA NAMJENSKO SPECIJALNO VOZILO, VRIJEDNA DONACIJA VLADE JAPANA\n- Vlade Japana donirala je namjensko specijalno patrolno vozilo, koje će posredstvom Ministarstva komunikacija i transporta Bosne i Hercegovine biti proslijeđeno krajnjem korisniku - Agenciji za pružanje usluga u vazdušnoj plovidbi (BHANSA).\nCeremonija primopredaje spomenutog vozila, zakazana je za danas u prostorijama BHANSA-e u Sarajevu.\nRadi se o specijalnom vozilu namijenjenom za održavanje meteorološkog sistema za osmatranje na lokaciji Jedinica prilazne aerodromske kontrole leta Sarajevo.\nUime Vlade Japana, vozilo koje je predmet donacije ministru komunikacija i prometa BiH Vojinu Mitroviću predat će ambasador Japana u BiH Hideyuki Sakamoto, prenosi Fena.\nNakon obavljene ceremonije, ministar Mitrović će uime Vijeća ministara BiH vozilo predati direktoru BHANSA-e Davorinu Primorcu, najavljeno je iz resornog ministarstva.


Bez gostujućih navijača i na proljeće - SportSport.ba\nBez gostujućih navijača i na proljeće\nKomitet za normalizaciju odlučio\nGostujući navijači neće moći posjećivati utakmice Premijer fudbalske lige Bosne i Hercegovine ni u proljetnom dijelu sezone, odlučio je Komitet za normalizaciju.\nNa jučer održanom 37. sastanku Komitet za normalizaciju je između ostalog razmatrao izvještaje nadležnih komiteta o seminarima službenih lica i pripremnim aktivnostima za nastavak Premijer lige BiH, te izvještaje sa prijateljskih utakmica selektora „A“ i „U-21“ reprezentacija, pa je donio sljedeće zaključke:\nIzvještaji selektora Safeta Sušića i Vlade Jagodića sa prijateljskih utakmica „A“ i „U-21“ reprezentacije: Brazil – BIH, Srbija – BIH se usvajaju uz konstataciju da su ove utakmice ispunile planirane ciljeve selektora. Komitet će kao i do sada nastojati da reprezentativnim selekcijama omogući najbolje uslove za pripreme i odigravanje utakmica.\nIzvještaje nadležnih komiteta o održanim seminarima su podnijeli predsjednici i potpredsjednici Disciplinske komisije, članovi Komiteta za takmičenje, Komiteta za suđenje i Komiteta za bezbjednost i stadione. Uz detaljne izvještaje sa održanih seminara vođena je i rasprava o pripremnim aktivnostima za početak proljetnog dijela sezone 2011/2012.Zaključak je da svi organi trebaju preduzeti adekvatne mjere iz svoje nadležnosti u cilju osiguranja potpune regularnosti takmičenja i bezbjednosti na svim utakmicama. Komitet za normalizaciju će pažljivo pratiti odvijanje takmičenja i rad navedenih organa kao i svih službenih lica.\nKad je riječ o bezbjedonosnom aspektu prvenstva Komitet smatra da se još nisu stvorili optimalni uslovi koji bi omogućili navijačima organizovani odlazak na gostujuće stadione.\nKlubovi su dužni da najkasnije do petka 09. marta 2012.dostave dokaz o uplati odgovarajućih iznosa dugovanja po osnovu troškova službenih lica kao i troškova snimanja prvenstvenih utakmica, u skladu sa finansijskim izvještajem administracije Saveza.\nKlubovi koji imaju obaveze prema igračima u skladu sa pravosnažnim odlukama Disciplinske komisije obavezni su da te obaveze izmire takođe do 09. marta.


Digitalizacija Jevanđelja – Televizija srpske dijaspore\nPrva faza digitalizacije Miroslavljevog jevanđelja je uspešno realizovana, saopštilo je danas Ministarstvo kulture i informisanja, navodeći da se taj projekat ostvaruje na osnovu Sporazuma o saradnji između Ministarstva, Narodne biblioteke Srbije, Narodnog muzeja u Beogradu i Srpske akademije nauka i umetnosti.\nSnimanje je obavljeno u posebno pripremljenoj prostoriji Narodnog muzeja, a u tu svrhu su korišćeni najsavremeniji skeneri prilagođeni za digitalizaciju osetljivog materijala kulturnog nasleđa.\nDefinisanje parametra snimanja, kao i samo snimanje je povereno stručnjacima iz Audiovizuelnog arhiva Srpske akademije nauka i umetnosti pod nadzorom konzervatora Narodne biblioteke i kustosa Narodnog muzeja.\nMiroslavljevo jevanđelje je digitalizovano u pet varijanti, a svaka strana i svaka iluminacija sa jednim ili dva svetlosna tela, što je omogućilo da se vidi svaki detalj, kao i cela knjiga, navedeno je u saopštenju.\nKao krajnji rezultat, kroz proces digitalizacije napravljeno je oko 2.000 snimaka najvišeg kvaliteta koji obuhvataju 400 iluminacija.\nU narednu fazu je uključena prezentacija digitalizovanog materijala kroz Pretraživač kulturnog nasleđa, kao i sajtove nadležnih institucija kako bi Miroslavljevo jevanđelje postalo dostupno i domaćoj i stranoj publici.\nMiroslavljevo jevanđelje je najznačajniji ćirilički spomenik srpske i južnoslovenske odnosno srpsko-slovenske pismenosti iz 12. veka.\nU saopštenju se podseća da je UNESKO 2005. godine Miroslavljevo jevanđelje uvrstio u svoju\nbiblioteku “Pamćenje sveta”, čime je postalo deo 120 najvrednijih dobara koje je stvorila ljudska civilizacija.\nDrezden: Policija istražuje razloge nestanka struje\nSPC: Danas je praznik Duhovi\nSPC – kalendar: Danas je Spasovdan\nSPC nakon sastanka sa Zdravkom Krivokapićem…


Mijatović o Erdoganovom dolasku: BiH je očigledno dobra samo za svadbe, izvadio je Dodika iz problema, ovaj cirkus će još kratko trajati\nYou are at:Home»Vijesti»Mijatović o Erdoganovom dolasku: BiH je očigledno dobra samo za svadbe, izvadio je Dodika iz problema, ovaj cirkus će još kratko trajati\nPotpredsjednik SDP-a Vojin Mijatović komentarisao je sastanak članova Predsjedništva Bosne i Hercegovine sa predsjednikom Turske Recepom Tayyjipom Erdoganom i istakao da “Erdogan Dodika vadi iz problema”.\n-Erdogan je došao na svadbu porodici Izetbegović i usput riješio da posjeti institucije BiH i to nije uredu i ponavlja se da predsjednici na određen način stavljaju institucije BiH ispod naših plemenskih lidera i njihovih interesa. Mislim da će svako normalan u ovoj državi reagovati na određen način zbog toga. BiH je očigledno samo dobra za rođendane, svadbe…, izjavio je Mijatović.\n-Nažalost, Predsjedništvo ne funkcioniše od početka ovog mandata. Ovo nije ni prvi ni posljednji put da je Dodik slagao i BiH i međunarodnu zajednicu i nije prvi put da je namagarčio opoziciju u Republici Srpskoj. Vrlo brzo će progutati Dodik Inzkovu odluku i deblokirati institucije BiH koje nije blokirao nego pravi cirkus, istakao je Mijatović.\n-Uvukao ih je po 20. put u istu igru i sa posljednjom Inzkovom odlukom. Ne razumiju da je to igra, farsa Milorada Dodika i trebaju da budu tu gdje im je mjesto a to je opozicija. Oni su nijemi posmatrači na politička dešavanja a Dodik se igra kako sa njima, tako i sa koalicionim partnerima i to tako godinama traje, rekao je Mijatović.\nKomentarišući novog visokog predstavnika u BiH Christiana Schmidta i izjave Dodika da je on “nelegalan”, MIjatović je kazao da je očito da “Schmidt nije nelegalan za predsjednika Srbije Aleksandra Vučića, koji je šef Miloradu Dodiku”. “Jasne su izjave Vučića prema novom visokom predstavniku, a Schmidta poznaje i Dodik. Kada smo imali blokadu državu i kad smo usklađivali naše zakonodavstvo sa EU, Schmidt je dolazio u BiH i Dodiku pojašnjavao da nije način da blokira državu i tada je Dodik to shvatio kao što će i sada, izjavio je.\n-U ovom trenutku preko 70.000 ljudi u Srbiji rade u firmama gdje je njemački kapital. Srbiji je bitniji odnos sa Njemačkom nego sa avanturama Dodika i njegovim preživljavanjem. Ako Vučić bude birao između Njemačke i Schmidta i Dodika, Dodik gubi i to je Dodiku jasno, komentarisao je Mijatović, piše N1.


Oland najpre za budžetsku, a potom političku uniju\nFrancuski predsednik Fransoa Oland založio se danas za evropsku budžetsku i bankarsku uniju pre političke unije koju traži Nemačka i koja, kako je ocenio, "trenutno nema kapacitet".\n"Evrozona ne može da ostane u stanju u kojem je sada, odnosno bez budžetske unije, a posebno bez bankarske unije. Dobro se vidi ranjivost koju za monetarnu zonu predstavlja nedostatak nadzora, garancije uloga i mehanizama za rešavanje krize", kazao je Oland novinarima u Briselu.\n"Budžetska unija, ako smo sposobni da imamo evropski trezor koji bi sam mogao da dodeljuje pozajmice i da doprinese uzajamnoj pomoći zaduženima, to danas nemamo", kazao je Oland posle prvog dana evropskog samita o načinima izlaska iz krize.\n"Takođe smo svesni da ta evrozona mora da ima zajedničku ekonomsku politiku, ne samo politiku tržišta već i rasta, politiku konkurentnosti, industrijsku politiku, energetsku politiku. To je ono što treba da uradimo u mesecima i godinama koje dolaze", kazao je Oland.\n"Politička unija je stadijum koji nam omogućava davanje legitimiteta tom prenosu suvereniteta. Ono što kažem je da ne može biti integracije, odnosno prenosa suvereniteta, ako nema solidarnosti", objasnio je francuski predsednik.\nZa razliku od Francuske, koja se zalaže za političku integraciju "korak po korak" istovremeno sa jačanjem mehanizama solidarnosti među zemljama evrozone, Nemačka je sklona produbljivanju političke unije kao uslovu za nove korake solidarnosti.


Centar za stručno usavršavanje Šabac | Počela realizacija akreditovane obuke za nezaposlena lica u CSU\nPočela realizacija akreditovane obuke za nezaposlena lica u CSU\nPočela realizacija akreditovane ob\nU Centru za stručno usavršavanje u januaru je održana prva u nizu akreditovanih obuka #JPOA koja će se u narednom periodu održavati u našoj ustanovi za nezaposlene Šapčane. Realizaciju ovog programa podržala je lokalna samouprava.\nAgencija za kvalifikaciju Republike Srbije je krajem prošle godine akreditovala još dva programa obuka koji će se realizovati u #CSU i #Trening_centru_Šabac radi poboljšanja kompentencija Šapčana koji se nalaze na evidenciji Nacionalne službe za zapošljavanje, kako bi na što lakši način našli put do novog posla.\nDirektor CSU Šabac Branko Filipović je ovom prilikom iskazao zadovoljstvo zbog novog statusa koje sada ima CSU – javno priznatog organizatora aktivnosti obrazovanja odraslih. A podršku i doprinos realizaciji pruža i Dušan Kojić, dipl. inženjer informacionih tehnologija i stručni saradnik u CSU koji će u narednom periodu obučiti naše sugrađane da se lakše i brže služe računarom.\nPrenosimo vam i detalje:\n“U cilju profesionalnog obučavanja nezaposlenih u Centru za stručno usavršavanje Šabac održana je osnovna informatička obuka koju kroz Lokalni akcioni plan zapošljavanja finansira grad Šabac. Polaznike obuke pozdravio je Nemanja Pajić, predsednik Skupštine grada Šapca.\n-Grad Šabac preko Lokalnog akcionog plana zapošljavanja finansira obuku za one sugrađane koji žele da se usavrše i steknu nova znanja kako bi lakše došli do posla. Mnoge firme šalju svoje radnike na dodatne obuke kako bi poboljšali svoje kompetencije, a ovom prilikom ih pozivam da iskoriste ovu priliku za obuku. U okviru Trening centra radimo obuke za one poslodavce koji žele da angažuju i obuče nove radnike. Neke od njih su već akreditovane, tako da polaznici dobijaju verifikovane sertifikate. Izlazimo u susret našim građanima kako bi, pre svega, došli do posla, unapređujući njihove kopetencije – rekao je Pajić.\nObukom su kroz 60 sati obuhvaćene teorijska i praktična nastava, a polaznici ističu da je poznavanje rada na računaru bitan faktor u povećanju mogućnosti zapošljavanja, te će im organizovanje ovakvih obuka mnogo značiti.\nŠabački Trening centar nastao je kroz projekat #SEEDSTEPII, koji je finansirala Austrijska razvojna agencija, a realizovan je sa organizacijom Volkshilfe solidarität.”


U saopštenju je navedeno da se pre dve nedelje na internetu pojavio dokument "Zapisnik sa 10. sednice Državnog veća tužilaca" u kome se spominje i sastanak u BIA na temu prikupljanja podataka o dostojnosti kandidata, a da je poverenik polazeći od toga da bi bez izričitog zakonskog osnova takva obrada predstavljala kršenje zakona preduzeo korake radi utvrđivanja verodostojnosti dokumenta i zatražio razjašnjenje od DVT.\n"Dokument koji je objavljen na internetu je verodostojna kopija Zapisnika sa sednice DVT, a u javnost je dospeo tako što ga je samo DVT dalo tražiocu informacije, postupajući po nalogu iz rešenja koje je Poverenik doneo po žalbi", ukazao je Šabić.\nOn je istakao da je nakon izjašnjenja DVT-a naložio da se sprovede i neposredni nadzor koji je obuhvatio sve relevantne dokumente, od onih o korespondenciji DVT, preko zapisnika o radu, pa do većeg broja personalnih dosijea neizabranih tužilaca i da nije pronađen nijedan dokaz koji bi potvrdio da se DVT ceneći činjenice od značaja za dostojnost kandidata koristio podacima BIA.\n"Konstatacija iz Zapisnika upućuje na sumnju da ukoliko nije bilo zvanične, formalne, pismene obrade podataka o ličnosti dobijenih od BIA možda jeste bilo neformalne, usmene predaje relevantnih podataka", rekao je Šabić.\nPrema njegovim rečima, BIA je potvrdila održavanje sastanka koji se u Zapisniku spominje, ali je naglasila da tema sastanka nije imala nikakve veze sa izborom tužilaca, već se odnosila na predmet redovnih aktivnosti BIA i tužilaštva, kao i da ni u jednom slučaju kandidata koji nisu izabrani razlog za neizbor nije bila nedostojnost.\n"Netransparentnost rada i primene kriterijuma bacili su, na šta sam i pre više od godinu dana ukazivao, senku na postupak izbora i zato je važno da u predstojećem preispitivanju tog postupka DVT na potpuno transparentan način i u konstruktivnoj saradnji sa Udruženjem tužilaca sve sumnje i greške otkloni", naveo je Šabić u saopštenju.


"Moskva naknadno saznala detalje Vučićeve posjete Vašingtonu - ti detalji izazvali čuđenje"\nDNEVNIK KOMERSANT PIŠE:\n"Potpisivanje tačke o uzajamnom priznavanju Kosova i Izraela u Vučićevom prisustvu u suštini legizimizuje aspiracije Prištine na samoopredjeljenje. Ruske vlasti su, sudeći po svemu, upozoravale predsjednika Srbije o posljedicama nekih pozicija iz vašingtonskog sporazuma", piše Komersant\n20302 pregleda\t5 komentar(a)\nVučić u Vašingtonu, Foto: Reuters\nMoskva je naknadno saznala detalje posjete predsjednika Srbije Aleksandra Vučića Vašingtonu, a ti detalji su izazvali čuđenje u ruskom rukovodstvu, piše današnji moskovski dnevnik Komersant.\nList navodi da je Moskva sa čuđenjem primila rezultate posjete, kojoj je bio posvećen "sarkastični" post portparolke ruskog Ministarstva spoljnih poslova Marije Zaharove na društvenim mrežama.\nDnevnik piše, pozivajući se na više izvora u državnim strukturama Rusije, da su čuđenje izazvali ne samo snimci iz Vašingtona, koliko rezultati posjete predsjednika Srbije koji se u Bijeloj kući sreo sa predsjednikom SAD Donaldom Trampom i sa premijerom Kosova Avdulahom Hotijem.\n"Potpisivanje tačke o uzajamnom priznavanju Kosova i Izraela u Vučićevom prisustvu u suštini legizimizuje aspiracije Prištine na samoopredjeljenje. Ruske vlasti su, sudeći po svemu, upozoravale predsjednika Srbije o posljedicama nekih pozicija iz vašingtonskog sporazuma", piše Komersant.\nList navodi, pozivajući se na izvore u ruskim državnim strukturama, da u isto vrijeme "Beograd nije obavijestio Moskvu o cijelom nizu tačaka koje su ušle u taj sporazum, uključujući prenošenje ambasade u Jerusalim, priznavanje Hezbolaha za terorističku organizaciju i zabranu kineskih tehnologija.\n"Predsjednik Vučić je informisao Moskvu o rezultatima posjete u SAD. Ali tek poslije posta Marije Zaharove", navodi Komersant.\nKomersantAleksandar VučićMarija ZaharovaSrbija i RusijaAvdulah HotiSrbija i KosovoVašingtonDonald Tramp\n27.10. 18:55 h\t7276\n27.10. 21:16 h\t4343


Ukoliko ste zaboravili na ovu, inače noćnu moru svakog čoveka, možda je vreme za lekara...\nPonavljano propuštanje plaćanja rata kredita ili dospelih troškova na kreditnim karticama moglo bi biti rani pokazatelj prve demencije, godinama pre samog postavljanja dijagnoze, pokazuje nova američka studija.\nU okviru istraživanja čiji su rezultati objavljeni u časopisu JAMA analizirani su zdravstveni osiguranici, koji žive sami širom SAD i praćene su njihove uplate rata kredita i troškova po kreditnim karticama tokom dužeg vremenskog perioda. Naučnici su utvrdili da je bila veća verovatnoća da oboleli od Alzchaeimerove bolesti ili povezanih demencija propuštaju plaćanja i do šest godina pre postavljanja dijagnoze.\nNaučnici sa Univerziteta Džon Hopkins\nIstraživanje su vodili naučnici sa Džon Hopkins univerziteta i Sistem federalnih rezervi.\nAlcheimerova demencija pogađa oko 5.8 miliona Amerikanaca starijih od 65 godina, a procenjuje se da će ih do 2050. biti 13,8 miliona. Nučnici su istraživanjem obuhvatili više od 81.000 zdravstvenih osiguranika tokom 20 godina od 1999. do 2018. godine.\nkako prepoznati prve znake Alchajmera\nuticaj kredita na Alchajmera\nkako krediti utiču na Alchajmer\nuticaj Alchajmera na finansije


Dual radari uhvatili 3,6 miliona KM | Teslić Online\nBanjaluka – Mobilni radarski sistemi, poznatiji kao dual radari na putevima Republike Srpske prošle godine evidentirali su 76.862 prekršaja, zbog čega nesavjesni vozači moraju da plate ukupno 3,63 miliona maraka na ime kazni.\nPotvrdili su ovo u Ministarstvu unutrašnjih poslova RS i dodali da se u kontroli saobraćaja na području Srpske koriste tri mobilna radarska sistema, koji automatski mjere prekoračenje dopuštene brzine.\nDirektor Agencije za bezbjednost saobraćaja RS Milija Radović je kazao da su već vidljivi rezultati kontrole brzine kretanja vozila. On je istakao da je, prema za sada još nezvaničnim podacima, u 2016. godini povećan broj saobraćajnih nesreća za oko pet odsto u odnosu na 2015, ali su smanjene njihove posljedice, odnosno broj poginulih i teško povrijeđenih.\n– U 2015. godini je zabilježeno oko 9.300 saobraćajnih nesreća, a lani njih 9.782. Smanjen je broj poginulih, pa je 2015. godine život u saobraćaju izgubilo 151 lice, dok je lani na putevima poginulo 130 ljudi. Manje je i teško povrijeđenih, kojih je prošle godine bilo 696, a godinu prije 752 – naglasio je Radović.\nRadović ovakve podatke tumači pojačanom i boljom kontrolom brzine kretanja u saobraćaju.\n– Kada broj saobraćajnih nesreća ostane na istom nivou ili se čak i malo poveća, a značajno se smanje posljedice, možemo reći da je to rezultat bolje kontrole brzine – naglasio je Radović.\nRepubliku Srpsku liječenje povrijeđenih u saobraćaju godišnje košta oko 12 miliona maraka, administrativni troškovi saobraćajnih nesreća iznose više od milion KM mjesečno, dok su materijalni troškovi veći od četiri miliona KM svakog mjeseca.\nMobilni radarski sistemi su moderni uređaji koji mogu da rade u ručnom modu i automatski – tako što ih saobraćajac podesi i on potom sam bilježi saobraćajne prekršaje.\nRadari osim vlastite, imaju i eksternu memoriju, u vidu memorijske kartice, pa kada zabilježe prekršaje odnose se u policijsku stanicu, gdje se čuvaju na računaru. Ove sprave mogu da bilježe i video-zapise kvalitetne rezolucije, tako da je na snimcima moguće vidjeti čak i lica vozača.\nNajveće brzine kretanja vozila izmjerene mobilnim radarskim sistemima\n– Pelagićevo – u naselju Donji Žabar, motociklista vozio 190 km/č – ograničenje brzine 50 km/č\n– Banjaluka – u ulici Krajiških brigada, izmjerena brzina 162 km/č – ograničenje 70 km/č;\n– Modriča – u naselju Miloševac izmjerena brzina 131 km/č – ograničenje 50 km/č\nPrevious: Lov na divljač dovodi bogate turiste – Šta BiH treba da uradi za razvoj lovnog i ribolovnog turizma\nNext: Uskoro bez špeditera -U martu startuje aplikacija za carinjenje internet pošiljki vrijednih više od 50 KM


Kompleks Aqua Luxury Villas udaljen je svega 30 metara od plaže, restorana, trgovačkih radnji i noćnih klubova Nea Potideje. Nea Mudanja – najveći urbani centar Halkidiki prefekture – udaljen je tek 6 km od mesta, dok se do autobuske stanice stiže pešice za samo 2 minuta. Sa Solunom ga spaja put od 60 km, dok se do aerodroma stiže… Opširnije\nKompleks Aqua Luxury Villas udaljen je svega 30 metara od plaže, restorana, trgovačkih radnji i noćnih klubova Nea Potideje. Nea Mudanja – najveći urbani centar Halkidiki prefekture – udaljen je tek 6 km od mesta, dok se do autobuske stanice stiže pešice za samo 2 minuta. Sa Solunom ga spaja put od 60 km, dok se do aerodroma stiže nakon 50 km.\nKompleks Aqua Luxury Villas nudi komforne i luksuzne apartmane uz mogućnost pripreme obroka, besplatnu Wi-Fi konekciju i sunčanu terasu sa pogledom na vrt ili okolinu. Svaki od apartmana poseduje modernu i potpuno opremljenu kuhinju sa električnim šporetom i velikim frižiderom, televizor i klima-uređaj.


51 % građana Srbije podržava članstvo u EU\nViše od polovine građana Srbije, njih 51 odsto, podržava članstvo naše zemlje u EU, pokazalo je istraživanje vladine Kancelarije za evropske integracije.\nNa pitanje "Da li podržavate učlanjenje Srbije u EU?", 51 odsto građana bi glasalo za, što je jedan odsto više nego u prethodnom istraživanju, a 22 odsto bi bilo protiv što je pad za dva odsto. Takođe, 20 odsto ispitanih ne bi glasalo, a sedam odsto ne zna šta bi odgovorilo.\n"Ovaj nivo podrške procesu pristupanja naše zemlje EU objašnjava se time da se građani pozitivnije izražavaju o članstvu u Uniji, u svetlu otpočinjanja pristupnih pregovora sa EU", navodi se u saopštenju Kancelarije.\nIspitanici su naveli da bi članstvo Srbije u EU za 44 odsto njih bila dobra stvar, 26 odsto smatra da je to loše, a 29 odsto da to nije ni dobra, ni loša stvar.\nVećina građana, njih 68 odsto, smatra da bi reforme, neophodne za ulazak Srbije u EU, trebalo sprovoditi i da ne predstavljaju uslov za članstvo, već zbog dobrobiti građana i stvaranja bolje i uređenije Srbije.\nTakođe, 39 odsto građana borbu protiv korupcije svrstava u najznačajnije reforme.


S obzirom da u ovom trenutku fabrika u Zvorniku nije u mogućnosti da proizvodi visokokalcinisanu glinicu, plan je da poslovni partneri – Mal u Mađarskoj i Silkem u Sloveniji – budu servisne fabrike koje bi tokom ove godine vršile proces dokalcinisanja glinice, odnosno hidrata, koji bi bili dopremani iz Alumine na dalju preradu.\n“Za Aluminu je ovo veoma značajan posao. Ugovor koji treba da potpišemo obezbjeđuje novu vrijednost proizvodnje, koja kompaniji treba da donese prihod od više od 50 miliona KM”, rekao je Spasojević.\n“Predstoje nam pregovori i konkretizacija poslovne saradnje sa Malom i Silkemom kako bismo se dogovorili o svim detaljima posla”, rekao je Spasojević.\n“Drugi cilj jeste da, kroz nove projekte u Alumini spojimo naše i interese EU, koji bi puno značili za ovu regiju, jer bi, prije svega, stvorili uslove da se zaposli novih 400 do 500 ljudi”, istakli su privrednici iz Austrije i Kanade.


AQR potvrđuje stabilnost i uspješnost u poslovanju Prve banke | MINA\nNaslovnica MINA Business AQR potvrđuje stabilnost i uspješnost u poslovanju Prve banke\nAQR potvrđuje stabilnost i uspješnost u poslovanju Prve banke\nPodgorica, (MINA-BUSINESS) – Dobijeni rezultati procjene kvaliteta aktive (AQR) još jednom potvrđuju stabilnost i uspješnost u poslovanju Prve banke i najbolji su demant proizvoljnih priča i insinuacija o problemima u poslovanju te finansijske institucije, saopštili su njeni predstavnici.\n„Imajući u vidu da je jedan od ciljeva AQR-a pružanje nezavisne ocjene kvaliteta aktive i uvjeravanja svim zainteresovanim stranama u pogledu održivosti poslovanja banaka, ovim se na najbolji način legitimiše poslovanje banke i postignuti rezultati“, navodi se u saopštenju.\nPrva banka je, proaktivno djelujući, prije formalnog završetka AQR projekta, odnosno primjene rezultata, a u skladu sa prethodno definisanim planovima poslovanja, u svrhu daljeg unapređenja poslovanja, obezbijedila dodatni bafer kapitala u cilju pune usaglašenosti sa svim regulatornim zahtjevima.\n„U navedenom kontekstu, banka je tokom prošle i ove godine smanjila rizikom ponderisanu aktivu i izvršila prodaju dijela stečene aktive, čime je ostvarila kapitalnu dobit kojom se jača njena pozicija i na adekvatan način ispunjavaju nalazi AQR“, dodaje se u saopštenju.\nIz banke su poručili da će, nakon procesa AQR-a i aktivnosti koje je banka i preduzimala tokom tog procesa, koeficijent solventnosti iznositi oko 12 odsto, što je značajno iznad zakonom propisanog minimuma od deset odsto.\nPrva banka, prema riječima njenih predstavnika, ostaje posvećena preduzimanju svih daljih koraka u cilju daljeg jačanja poslovanja i povjerenja svih njenih klijenata i partnera.


Nikolina Sučević: „Neophodno je sistemski rešti problem uključivanje NVO sektora u rad javnih službi “ | UrbanStream\nSaradnja javnog i civilnog sektora, a pre svega organizacija koje se bave mladima, neophodna je zbog jačanja kapaciteta i resursa jednih i drugih kroz razmene ideja i informacija. Kako se to radi na teritoriji opštine Apatin pojašnjava direktorka Centra za socijalni rad Nikolina Sučević. Sa kojom organizacijom (organizacijama) ste ostvarili saradnju i kada? Tokom 2017. godine smo ostavrili inicijalnu saradnju sa Centrom za kulturu i obrazovanje iz Sonte (CEKOS). Šta је vaša institucija dobilia kroz sarаdanju sa organizacijom/ama? Kroz saradnju sa ovom omladinskom organizacijom smo dobili značajan uvid u potrebe i probleme mladih iz naše opštine. Da li je saradanja nastavljena i ako jeste u kom obliku? Saradnja je nastavljena i u ovoj godini, pre svega kroz konsultacije i uključivanje kroz partnerske uloge u različite projekte, a planiramo nastavak saradnje zbog značajnog doprinosa koje nam CEKOS može pružiti, a vezano za planiranu izradu Lokalnog plana za mlade. Zbog čega je,po vašem mišljenju, važna saradnja institucija sa organizacijama koje se bave omladinskim radom? Saradnja javnog i civilnog sektora, a pre svega organizacija koje se bave mladima, neophodna je zbog jačanja kapaciteta i resursa jednih i drugih kroz razmene ideja i informacija. Mladi nam daju značajane inofrmacije o svojim potrebama, željama, ciljevima i problemima sa kojima se suočavaju. Rešenje tih problema mora da bude u fokusu svih javnih institucija i lokalnih samouprava. Sa zadovoljstvom smo prihvatili poziv za saradnju i radujemo se svakom novom sastanku, od kojih nam je sledeći predviđen već za koju nedelju. Šta mislite da je potrebno uraditi kako bi se saradnja između institucija i organizacija koje se bave omladinskim radom podilgla na viši nivo? Neophodno je sistemski rešti problem uključivanje NVO sektora u rad javnih službi kroz normativna rešenja i obaveze. Takođe je potrebno da omladinske organizacije budu vidljivije u lokalnim zajednicama, ali i da ih javne institucije prepoznaju kao pratnere i ravnopravne učesnike u kreiranju javnih politika.


Preduzetnici Archives - Страница 3 од 21 - Biljana Trifunović\nNovoosnovani poslodavci – pravna lica i preduzetnici, koji od 1. oktobra 2018. godine koriste oslobođenje od plaćanja poreza na zarade i doprinosa za obavezno socijalno osiguranje, imaju obavezu da pre isplate zarade za lica za koja koriste oslobođenje podnose pojedinačne poreske prijave za porez po odbitku na Obrascu PPP-PD sa novom šifrom vrste prihoda – […]\nNEPOSTOJANJE OBAVEZE PREDUZETNIKA DA PODNESE EVIDENCIONU PRIJAVU U SLUČAJU KADA OSTVARI NAKNADU U IZNOSU VEĆEM OD OSAM MILIONA DINARA ZA KOSULTANTSKE USLUGE ČIJE JE MESTO PROMETA U INOSTRANSTVU U iznos ukupnog prometa za svrhu evidentiranja za obavezu plaćanja PDV preduzetnika, ne uračunava se iznos naknade koji je preduzetnik ostvario, odnosno koju treba da ostvari […]\nPrema Zakonu o fiskalnim kasama lice koje je upisano u odgovarajući registar i koji obavlja promet dobara na malo, odnosno pruža usluge fizičkim licima, dužno je da vrši evidentiranje svakog pojedinačno ostvarenog prometa preko fiskalne kase. Ukoliko se lice bavi trgovinom na malo posredstvom pošte ili interneta i dobra dostavlja preko lica koja imaju registrovanu […]\nPrema Zakonu o poreskom postupku i poreskoj administraciji, propisano je da fizičko, odnosno pravno lice ima pravo na: na povraćaj više ili pogrešno plaćenog poreza, odnosno sporednih poreskih davanja, kao i na povraćaj poreza kada je to drugim poreskim zakonom predviđeno; na poresku refakciju, odnosno na refundaciju poreza u skladu sa poreskim zakonom; da koristi […]\nInstaliranje elektronskih sistema obezbeđenja, deo su oblasti građevinarstva i spadaju u grupu delatnosti 43.21. Prema Zakonu o porezu na dodatu vrednost i Pravilnikom o utvrđivanju dobara i usluga iz oblasti građevinarstva za svrhu određivanja poreskog dužnika za porez na dodatu vrednost, propisane su delatnosti iz građevinarstva, gde je obveznik PDV primalac usluga. Obzirom da instaliranje, […]


NEW Press produkcija | Mladi novinari posetili medije u Prištini i Beogradu\n21/05/2019 17:49|Autor: office@newpressproduction.com|Pregleda: 204 |\nRadio Kontakt Plus, 21.05.2019. - Grupa od devet mladih novinara sa Kosova boravila je protekle nedelje u petodnevnoj studijskoj poseti medijskim redakcijama, novinarskim udruženjima i organizacijama iz oblasti medija u Prištini i Beogradu.\nGrupa se sastojala od predstavnika pet redakcija koje izveštavaju na srpskom jeziku (KoSSev, RTV Mir, Radio Mitrovica Sever, Radio Kontakt plus, RTK2) i četiri novinara redakcija koje izveštavaju na albanskom jeziku (TV Klan Kosova, Koha Ditore, Kohavision).\nOvu grupu novinara predvodila je Misija OEBS na Kosovu u okviru programa „Stažiranje u medijima – Organizovanje seminara za novinare”.\nOsnovni cilj posete bio je upoznavanje mladih novinara sa načinom, uslovima rada, kao i izazovima u radu srpskih i albanskih redakcija. Studijska poseta je takođe deo nastojanja da se unapredi komunikacija albanskih i srpskih novinara, kao i rad na poboljšanju međusobnog razumevanja.\nTokom dvodnevnog boravka u Prištini, novinari su posetili sedište Misije OEBS-a na Kosovu (Kancelariju za politička pitanja i informisanje), zatim Nezavisnu komisiju za medije (NKM), TV Klan Kosova, Savet za štampu Kosova (SŠK), Udruženje novinara Kosova (UNK), Radio televiziju Kosova (RTK), RTK2, Kohu Ditore i Balkansku mrežu za istraživačko novinarstvo (BIRN).\nU Beogradu, u sklopu trodnevne posete, novinari su se upoznali sa radom Misije OEBS u Srbiji. Takođe su posetili Udruženje novinara Srbije (UNS), Mrežu za istraživanje kriminala i korupcije (KRIK), Nezavisno udruženje novinara Srbije (NUNS), Insajder i Balkansku mrežu za istraživačko novinarstvo (BIRN).\nMlade novinare zanimalo je kakav odnos predstavnici vlasti imaju prema medijima, kako u Srbiji, tako i na Kosovu, zatim kako se mediji finansiraju i bore protiv različitih vrsta pritisaka i izazova u radu.\nFilip Radojević, novinar RTV Mir iz Leposavića, kaže da je veoma zadovoljan pomenutom studijskom posetom, jer je za njega ovo bila prilika da se poveže sa novinarima iz različitih redakcija, kako bi razmenili iskustva koja će im u praksi biti od koristi.\n“Naše kolege su nas srdačno dočekale. Trudili su se da nam što bolje predstave svoje medije i uslove u kojima rade. Poseban utisak na mene ostavila je TV Klan Kosova iz Prištine, pre svega zbog ogromnog prostora koji im je na raspolaganju i scenografski izvanredno uređenim studijima. Pored ove televizije, redakcija Insajdera zaslužuje veliko poštovanje na osnovu svih istrazivačkih priča i dokumentarnih serijala koje su do sada realizovali. Hrabrost, profesionalizam i odlučnost da se, bez obzira na pretnje i pritiske, dođe do istine, odlika je novinara u ovoj redakciji.”\nAleksandra Dogandžić, novinarka RTK2 ističe da su posete medijima u Prištini i Beogradu ispunile njena očekivanja.\n“S obzirom na to da smo mladi novinari, ova poseta je posebno značajna zbog razmene iskustva, što će bitno uticati na naše dalje usavršavanje. Ujedno, predstavlja i priliku da se upoznamo i ostvarimo bolji kontakt.”\nI ona, kao i njen kolega sa RTV Mir izdvojila je medije koji su na nju ostavili poseban utisak.\n“Izdvojila bih posetu televiziji Klan Kosova zbog veoma dobrih uslova u kojima rade. Što se tiče medija u Srbiji, izdvojila bih KRIK i Insajder koji se bave poprilično teškim temama istraživačkog novinarstva.”\nAleksandra dodaje i to da se medijske kuće, kako na Kosovu, tako i u Srbiji, suočavaju sa sličnim izazovima u novinarskoj profesiji.\nIvan Mitić iz redakcije KoSSev sa sedištem u Severnoj Mitrovici, smatra da su ovakve posete jedinstvena prilika da se novinari severno i južno od Ibra povežu.\n“Kako u Prištini, tako i u Beogradu, predstavnici medija ukazivali su na to da je, kada je reč o novinarskoj profesiji, situacija teška, kao i da je neophodno raditi na jačanju samih medija, na rešavanju pitanja finansiranja medija i stvaranju klime koja će omogućiti slobodno i nezavisno izveštavanje. Novinari srpskih i albanskih redakcija na Kosovu, po mom mišljenju, trebalo bi češće da komuniciraju i sarađuju, a ovo je bila jedinstvena prilika da se upoznamo sa mladom generacijom novinara južno od Ibra.”\nFilip Vučković, novinar Radio Mitrovica Sever kaže da mu je drago što mu se ukazala prilika da bude deo ovog programa.\n“Imali smo priliku da vidimo kako funkcionišu druge medijske kuće, kako rade novinari, u kojim uslovima rade…”\nĆendresa Belagoši (Qendresa Bellagoshi), novinarka TV Klan Kosova prvi put je bila u Beogradu, za koji kaže da je poseban grad. Mišljenja je da su uslovi rada za medije na Kosovu bolji, bez obzira što su plate novinara u Srbiji veće u odnosu na Kosovo.\n„Mediji u Srbiji su više okrenuti politici, a razlog za to je, što je opozicija jako slaba, a pritisak od strane vlasti je jako veliki.“\nSa uslovima rada redakcija na Kosovu je dobro upoznata, a posebnu pažnju joj je privukao KRIK.\n„Novinarke u Kriku su jako hrabre i stvarno su razjasnile neke događaje koji su jako važni.“\nZa dvadesetjednogodišnju Drenuš Madžuni (Drenushë Maxhuni), novinarku Koha Ditore ovo je dobra prilika da se vidi u kojim uslovima mediji rade, gde je takođe saznala nešto novo o srpskim medijima, budući da ih ne prati tako često.\n„Jedan od medija koji me inspirisao svojim teškim radom je Insajder, njihove dokumentarne emisije, a posebno istraživačko novinarstvo“.\nUrim Isma, novinar Kohavision smatra da će ovaj susret srpskih i albanskih novinara pomoći zajedničkoj saradnji, koja može rezultirati boljem izveštavanju. Ocenjuje da su javni servisi u nezadovoljavajućem položaju.\n„Politički i državni pritisak na javne servise je jako veliki, i zato se ne može videti taj nivo profesionalizma, koji se očekuje.“\nAljma Badžaku (Alma Baxhaku), novinarka televizije Klan Kosova, prvi put se našla u centralnoj Srbiji.\nVeruje da je ova poseta pozitivno uticala na uspostavljanje međusobne saradnje novinara.\n„To je jako bitno za zajednicu novinara, nevezano za nacionalnost, jer mi i kao novinari, a i građani suočavamo se sa istim problemima. Komunikacija između nas je od velikog značaja.“\n„Do sada nismo imali saradnju, tako da posle ove posete možemo da sarađujemo i sa vama na severu“, poručuje Aljma.\nDeo studijske posete bila je i novinarka Kontakt Plus radija Daniela Tomašević.\nInače, ovo je treća godina zaredom kako Misija OEBS na Kosovu organizuje pomenutu aktivnost. Do sada je kroz ovaj program prošlo 25 novinara sa Kosova, zaključno sa ovom grupom.\nKrajem avgusta meseca, u planu je susret svih 25 novinara, gde će se u Ohridu sastati sa eminentnim predstavnicima različitih medija.


Lepa Brena u duhu Orijenta: Oduševila sarajevsku publiku! (Foto) - Muzika - Region - Vesti - Svet Plus\nLepa Brena u duhu Orijenta: Oduševila sarajevsku publiku! (Foto)\nLepa Brena sinoć je nastupila pred sarajevskom publikom na koncertu Gorana Bregovića, koji je on organizovao u okviru svog projekta "Saso mange", namenjenog pomoći mladoj romskoj populaciji.\n09:37 20. DEC 2013.\nFolk diva Lepa Brena u Sarajevo je stigla dva dana pre spektakla Gorana Bregovića, kako bi mogla da uživa u sarajevskoj atmosferi i sa prijateljima prošeta Baščaršijom.\n"Brena je došla ranije zbog probe, odmah nakon što je posetio Brega u Beogradu, gde su se dogovorili o detaljima koncerta. Preksinoć je folkerka u prijatnom društvu večerala u restoranu "Dveri", dok je ceo jučerašnji dan iskoristila za šetnju, pa je sa Kikijem Čauševićem iz "Brena tim benda" i prijateljicom Katom Tomović obilazila Baščaršiju", ispričali su iz PR službe folk zvezde.\nTakođe, rečeno je da je Brena u Sarajevu dočekana kao prava zvezda. "Sve vreme su je zaustavljali prodavci i prolaznici da bi se fotografisali i darivali je raznim suvenirima. Najzabavnije je definitivno bilo u "Nafaka kafeu", gde su svi obukli orijentalne nošnje i uživali u tamošnjim specijalitetima", otkrili su iz Brenine PR službe.\nPored Brene, na Breginom koncertu publiku su svojim energičnim nastupom zagrejali i momci iz benda "Miligram".


Svaki treći kandidat na listama iz Beograda - PPmedia\nPosted on\t18 марта, 2022 7:45 am by adminpp033\nPrijepolje/Priboj/Nova Varoš – Geografska slika novog skupštinskog saziva biće slična odlazećem – više od trećine budućih poslanika braniće boje Beograda, a polovina gradova i opština verovatno neće imati predstavnike u parlamentu.\nOvo se može zaključiti na osnovu kandidata sa 18 lista, koliko ih je predato za parlamentarne izbore 3. aprila, na kojima najviše ima Beograđana (svaki treći), kao i na osnovu nezvanične procene gde će se na kojoj listi posle glasanja podvući crta za ulazak u Skupštinu. Male šanse da dobiju svoje tribune imaju Knjaževac, Alibunar, Bajina Bašta, Dimitrovgrad, Ivanjica, Irig, Lajkovac, Sokobanja, Varvarin… Ipak, gledano po okruzima, svaki će imati po makar jednu “stolicu”.\nNa listi oko naprednjaka “Aleksandar Vučić – Zajedno možemo sve”, trećina kandidata su stanovnici prestonice, a tu su i predstavnici Novog Sada, Pančeva, Požege, Priboja, Uba, Kosovske Mitrovice, Vranja, Čačka, Topole, Loznice, Kraljeva…\nGeografski su najviše “pokrili” SPS, Jedinstvena Srbija i Zeleni Srbije. Kod njih su zastupljeni Beograd, Jagodina, Priboj, Novi Sad, Peć, Kraljevo, Surdulica, Vrnjačka Banja, Zrenjanin, Valjevo, čiji su građani raspoređeni u prvih 20 na listi. Posle su, u kolonama gradova iz kojih potencijalni poslanici dolaze, ređaju Leskovac, Aranđelovac, Gadžin Han, Priština, Čačak, Kragujevac, Smederevo, Kladovo, Ivanjica, Knjaževac, Vranje, Lučani, Užice, Aleksandrovac, Žabalj, Bor, Niš… Šarenoliko je i kod Zavetnika, ali i kod njih prednjače ljudi iz prestonice.\nI na listi “Ujedinjeni za pobedu Srbije” ima najviše Beograđana – 53, a zatim deset Novosađana. Na prvih 20 pozicija kandidata na listi su ljudi iz Trstenika, Šida, Niša, Brusa…\nO tome da treba da se stane na put “beogradizaciji parlamenta” često je govorio Miloš Jovanović, predsednik DSS koji na izbore izlazi u koaliciji NADA. To su i primenili pri raspodeli mesta na listi, pa kod njih ima tek 11 Beograđana (doduše većina pri vrhu liste), a kandidovali su i političare iz Velike Plane, Zrenjanina, Bečeja, Šapca, Kragujevca, Vladičinog Hana, Raške, Sremska Kamenice…\nKod radikala se u prvih devet kandidata sa liste, među Beograđane umešao samo jedan Novosađanin.\nNa spisku “Ajmo ljudi” čak je polovina iz prestonice – 125 kandidata. Iz Niša – 29, Kragujevca – osmoro… U Patriotskom bloku oko Dveri ima 51 predstavnik Beograda, slede ljudi iz Čačka, Novog Sada, Kragujevca… Svaki četvrti na listi “Suverenista” je Beograđanin, slede Zlatiborci i Novosađani. I u koaliciji “Moramo” je 94 kandidata iz Beograda, dok je osmoro Šapčana.\nManjine izbegle prestonicu\nŽITELJA prestonice gotovo da nema samo kod manjinskih partija. Tako u SVM prednjače gradovi severne srpske pokrajine, dok su dve albanske kolone predložile većinom ljude iz Preševa. SDA je kandidovao stanovnike Novog Pazara, Tutina, Sjenice, Prijepolja…\nOdavde su i predstavnici sa liste “Muftijin amanet”.\nОзнаке: Skupština Srbije, vesti prijepolje


Francuski diplomata u posjeti Novom Pazaru\nNaslovnica Sjeverni Sandžak Novi Pazar Francuski diplomata u posjeti Novom Pazaru\nNovi Pazar – Gradonačelnik Novog Pazara dr Meho Mahmutović sa saradnicima primio je danas gospodina Patrika Robera, prvog sekretara Ambasade Republike Francuske u Srbiji, u okviru njegove redovne radne posjete našem gradu.\nU razgovoru poseban akcenat stavljen je na aktuelnu političku, ekonomsku i socijalnu situaciju u Novom Pazaru i regionu. S tim u vezi, gradonačelnik je posebno ukazao na napore koje ulaže rukovodstvo grada u cilju izgradnje i obnove lokalne infrastrukture zahvaljujući sredstvima Vlade Republike Srbije.\nMahmutović je takodje naglasio potencijale i kapacitete kojima raspolaže Grad Novi Pazar obavjestivši gosta o aktivnostima usmerenim dovodjenju stranih investitora radi otvaranja novih radnih mesta kao jedan od prioritetnih zadataka naše lokalne samouprave.\nFrancuski diplomata je, sa svoje strane, izrazio zadovoljstvo intenziviranim aktivnostima rukovodstva Grada u realizaciji infrastrukturnih objekata, istakavši, izmedju ostalog, da francuska strana pažljivo prati sveukupna dešavanja u našem gradu i regionu, te izražava svesrdnu podršku naporima usmjerenim ekonomskom oporavku.\nGospodin Rober je pozdravio inicijativu Grada Novog Pazara za uspostavljanjem partnerskih odnosa sa francuskim opštinama, naglasivši uvjeravanje da će Ambasada Republike Francuske u Srbiji pružiti snažnu podršku realizaciji ovog projekta.


Meta Archives – Page 5 of 5 – Startit\nZajednički uspeh i velika odgovornost — kako ćemo upravljati sredstvima iz naše Kickstarter kampanje\nGodinu smo završili velikim zajedničkim uspehom — 100.000$ za razvoj naše IT zajednice, mladih i manjih gradova širom Srbije. Ovo je uspeh svih nas, a evo šta ćemo postići u ovoj godini.\nZnanje za sve — otvaramo (zajedničku) biblioteku Startit Centra\nStartit Centar otvara svoju biblioteku i čini besplatno dostupnim knjige svim zainteresovanima. Ukoliko želite da nam pomognete da bude još bogatija — pozivamo vas da nam donirate knjige koje ste pročitali i time ih zajedno učinimo čitanijim i korisnijim.\nNe čekamo državu i fondove — zašto i za šta smo pokrenuli Kickstarter kampanju\nZašto ne želimo da se oslanjamo na državne i međunarodne institucije i kako planiramo da obrazujemo 100.000 ljudi u narednih 5 godina.\nStartitova Startap akademija dobitnik nagrade Evropske komisije za promociju preduzetništva\nStartap akademija - nacionalni pobednik na takmičenju koji će predstavljati našu zemlju na finalnom takmičenju European Enterprise Promotion Awards u novembru 2015. godine, u Luksemburgu\nZnamo da možemo: 700+ ljudi, beskrajna količina energije i inspiracije i veliki iskoraci — fond od 40 miliona € i Startit Centar\nNa najvećem startap događaju ove godine okupilo se više od 700 ljudi, 8 novih perspektivnih startapa, investitori, preduzetnici sa već globalnim uspesima i oni koje veliki rezultati tek očekuju. Najavile su se mnoge važne stvari koje bi mogle dalje da oblikuju domaću startap zajednicu, a najvažnije od svega — sada svi znamo da možemo.\nENIF donosi 40 miliona evra investicija u Srbiju i region, prisutan u Startit Centru\nStartap centar postaje baza biznisa i inovacija, ali i ENIFa koji investira od 500 hiljada do 3 miliona u startape iz regiona.\nPokrećemo Startit Centar — centar inovacije, znanja i preduzetništva, 1000m2 u centru grada\nU Beogradu će se na jesen otvoriti Startit Centar - prostor za timove koji traže dobre i povoljne uslove za rad, podršku za razvoj svojih proizvoda i biznisa i atmosferu koja podstiče ambiciju i inovaciju. Jedan od prvih partnera prisutnih u centru biće ENI fond koji će po startapu investirati od €500K do 3M.\nStart Srbija: gde je danas i kuda ide naša startap zajednica — 16. maj veliki događaj u Beogradu\nDodajte u kalendar najveći startap događaj ove godine — Subota, 16. maj u 12h, velika sada Doma omladine Beograda\nSEE ICT/Startit postao networking partner Microsoftovog BizSparka za Srbiju\nPrethodna Page1 … Page3 Page4 Page5 Sledeća\nUdišemo otrovni vazduh, pošto su 500.000.000€ od eko taksi potrošili u druge svrhe\nU SAD se sprema zakon po kome će biti nezakonito igrati GTA 5\nZašto frilenseri ne mogu da se pravno odbrane „ćutanjem Poreske uprave”?


September, 2017 | Nezavisna Srpska - Part 2\n“Dođite da svrgnemo ganstere i odsečemo glavu krakenu”\nBivši gruzijski predsednik i bivši guverner ukrajinskog regiona Odesa Mihail Sakašvili pozvao je da se s vlasti svrgnu “gangsterski lideri”. “Pozivam sve da dođu u Kijev 17. oktobra kako bi zbacili gangsterske lidere i odsekli glavu krakenu (mitskom morskom čudovištu)”, rekao je Sakašvili, sada vodja Pokreta novih snaga, na mitingu u Odesu.\nNina Badrić moćnim glasom kupila banjalučku publiku\nBANJALUKA – Jedan od najboljih ženskih vokala u regionu, Nina Badrić, nakon dužeg vremena je održala koncert na tvrđavi Kastel u Banjaluci.\nŠabić podneo krivične zbog podataka o Zoranu Živkoviću\nPoverenik Rodoljub Šabić podneo je krivičnu prijavu protiv odgovornih u MUP i Ministarstvu odbrane zbog podataka o poslaniku Zoranu Živkoviću. “Poverenik je utvrdio činjenično stanje i sačinio krivičnu prijavu protiv NN službenih lica iz Ministarstva odbrane i Ministarstva unutrašnjih poslova (MUP) zbog krivičnog dela neovlašćeno prikupljanje ličnih podataka”, navodi Insajder.\nNova ostavka pred izbore, Kristijanu Kurcu “preti haos”\nSocijaldemokratska partija Austrije kancelara Kristijana Kerna, dve nedelje pred izbore ponovo je suočena sa potresima i ostavkom – preti joj potpuni haos. Generalni sekretar i šef izbornog štaba Georg Nidermilbihler podneo je ostavku nakon optužbi da je stranka odgovorna za prljavu kampanju protiv političkih protivnika.\nPjongjang prijeti nuklearnim arsenalom kao odgovor SAD\nMOSKVA – Pjongjang će upotrebiti svoj nuklearni arsenal ukoliko Sjedinjene Američke Države preduzmu “pomahnitale akcije” kojima se Severnoj Koreji negira pravo na postojanje, upozorio je danas ambasador Severne Koreje u Moskvi Kim Hjun Džun.\nVašington: Marš hiljada demostranata za rasnu pravdu\nNekoliko hiljada demonstranata izašlo je na ulice Vašingtona zahtevajući rasnu pravdu u SAD. “Imamo pravosudni sistem koji ljude crne i smedje boje kože večno drže u ropstvu”, rekao je za AFP 46-godišnji Moris Kuk, koji je učestvovao u organizaciji današnjeg Marša za rasnu pravdu.\nPedesettrogodišnji Nemac priznao je da je zatrovao hranu za bebe i pretio da će zatrovati i druge proizvode u prodavnicama širom Evrope. “Osumnjičeni ucenjivač je priznao optužbe… tokom davanja iskaza u sudu u Ravensburgu”, navele su nemačke vlasti, napomenuvši da je on rekao da, osim pet teglica s hranom za bebe koje je zatrovao i o čemu je obavestio policiju, nijedan drugi proizvod u supermarketima nije zatrovao.\nRusija negira da je ostavila vojnike u Belorusiji\nRusija je negirala tvrdnju Ukrajine da je jedan broj njenih vojnika ostao u Belorusiji po okončanju velike prošlonedeljne vojne vežbe “Zapad 2017”. Portparol Ministarstva odbrane Rusije Igor Konašenkov je novinarima rekao da tvrdnje načelnika Generalštaba ukrajinske vojske Viktora Muženka nisu tačne, i da su svi pripadnici ruske vojske koji su učestvovali u toj zajedničkoj vojnoj vežbi Rusije i Belorusije vraćeni u svoje kasarne, prenosi Tass.


Srbija nastavlja sa još značajnijom podrškom opštinama u RS - 15.11.2021, Sputnik Srbija\nSrbija nastavlja sa još značajnijom podrškom opštinama u RS\nPredsednik Srbije Aleksandar Vučić sastao se danas sa srpskim članom Predsedništva Bosne i Hercegovine Miloradom Dodikom sa kojim je razmenio stavove o svim... 15.11.2021, Sputnik Srbija\nVučić je obećao da će Srbija da nastavi sa još značajnijom podrškom opštinama Nevesinje, Kostajnica, Dubica i Drvar, ali i daljim ulaganjima u prosvetnu i zdravstvenu infrastrukturu u svim delovima Srpske.On je potvrdio opredeljenje Srbije da sa velikim finansijskim sredstvima učestvuje u izgradnji auto-puta Sremska Rača-Bijeljina.Dodik je rekao da je to projekat od strateškog značaja za Republiku Srpsku i ne samo za njen istočni deo i zahvalio Srbiji na velikoj pomoći i podršci.Vučić je naglasio da će Srbija uvek podržavati Dejtonski mirovni sporazum i njegov Ustav, kao i njihovu punu primenu, dok je Dodik istakao da su Republici Srpskoj godinama otimane nadležnosti koje joj po Dejtonskom sporazumu pripadaju i da će se Republika Srpska, mirnim putem, zalagati za vraćanje prava i pravde predviđene Ustavom Bosne i Hercegovine.\nPredsednik Srbije Aleksandar Vučić sastao se danas sa srpskim članom Predsedništva Bosne i Hercegovine Miloradom Dodikom sa kojim je razmenio stavove o svim aktuelnim pitanjima u regionu i svim zajedničkim projektima u kojima učestvuju Srbija i Republika Srpska.\nVučić je obećao da će Srbija da nastavi sa još značajnijom podrškom opštinama Nevesinje, Kostajnica, Dubica i Drvar, ali i daljim ulaganjima u prosvetnu i zdravstvenu infrastrukturu u svim delovima Srpske.\nOn je potvrdio opredeljenje Srbije da sa velikim finansijskim sredstvima učestvuje u izgradnji auto-puta Sremska Rača-Bijeljina.\nDodik je rekao da je to projekat od strateškog značaja za Republiku Srpsku i ne samo za njen istočni deo i zahvalio Srbiji na velikoj pomoći i podršci.\nVučić je naglasio da će Srbija uvek podržavati Dejtonski mirovni sporazum i njegov Ustav, kao i njihovu punu primenu, dok je Dodik istakao da su Republici Srpskoj godinama otimane nadležnosti koje joj po Dejtonskom sporazumu pripadaju i da će se Republika Srpska, mirnim putem, zalagati za vraćanje prava i pravde predviđene Ustavom Bosne i Hercegovine.


Vesti online / Vesti / Srbija / Deset ministarstava čuva "beli šengen"\nTu su i predstavnici mog kabineta, Kancelarije za evropske integracije, Ministarstva za rad i socijalnu politiku, Komesarijata za izbeglice, Ministarstva spoljnih poslova…, kazao je Đelić.\nOn je rekao da veruje da će francusko-holandska inicijativa dovesti, pri kraju godine, do promene u regulativi koja se odnosi na "beli šengen", a koja će značiti da jedan broj članica na šengenskom prostoru ima mogućnost da inicira privremenu suspenziju "belog šengena" za zemlju odakle dolazi veliki broj nelegalnih emigranata, ali da "Srbija nije ta na koju se, pre svega, misli".\n"Ali sigurno je da Srbija mora da ima veliku dozu predostrožnosti. Zbog toga smo formirali radnu grupu, jer je mnogo bolje sprečiti nego lečiti", kazao je Đelić.\nPrema njegovim rečima, komisija koju je formirala Vlada pratiće sve statistike, sa našim diplomatsko-konzularnim predstavništvima i sa zemljama članicama šengenskog prostora, tako da možemo blagovremeno da uočimo gde se i u kojoj formi eventualno pojavljuje problem nelegalnih migracija.\n"S druge strane, ona će biti u kontaktu sa nadležnim organima da bi preduzela i represivne mere, naravno u saradnji sa MUP-om, da se vidi koje su to grupe koje organizuju te ture", dodao je on.\nMeđutim, "ono što će biti njena najvažnija uloga jeste da bude u stanju da se bavi pitanjem prevencije, odnosno da predlaže stvari oko integracije ljudi koji su najčešće zainteresovani za dobijanje statusa azila i za nelegalnu migraciju", istakao je Đelić.\n"Nije nikakva tajna da velika većina onih koji su pokušali da dobiju azil jesu pripadnici romske manjine i, delimično, albanske manjine, tako da je jasno u kojem pravcu treba da se radi u domenu preventive i u domenu socijalne inkluzije", rekao je Delić.\nOn je naglasio da oni koji organizuju nelegalnu migraciju mogu biti kažnjeni, "tako da se ljudima ne isplati da idu u tu avanturu".\n"Veoma je bitno informisanje i saradnja policajaca na slovenačkoj i na mađarskoj granici, jer su to dve šengenske granice koje su u kontaktu sa nama. Jedanput kada se uđe u šengenski prostor, onda se može slobodno kretati unutar njega. Tako da je veoma bitno da se policajci na pomenutim granicama ohrabre da vraćaju grupe kojima je očigledno cilj nelegalna migracija", rekao je Đelić.\nSubota 26.02.2011. 09:26


Atletski savez Rusije - Blic Sport\nBah: Neki ruski atletičari moći će da nastupe u Riju\nPredsednik Međunarodnog olimpijskog komiteta (MOK) Tomas Bah izjavio je da će pojedini ruski atletičari moći da se takmiče na Igrama u Rio de Žaneiru pod zastavom svoje zemlje.\nNemački atletski savez traži od MOK da isključi Rusiju sa Igara u Riju!\nAtletski savez Nemačke zatražio je da Međunarodnog olimpijskog komiteta da isključi ruske atletičare sa Olimpijskih igara u Rio de Žaneiru zbog rasprostranjenog dopinga.\nMeđunarodna atletska federacija odredila inspekcijski tim za Rusiju\nMeđunarodna atletska federacija saopštila je imena pet ljudi koji će nadgledati napore Rusije da reformiše Atletski savez te države.\nBah: Ruski atletičari mogu u Rio ako budu poštovali anti-doping pravila\nRuski atletičari učestvovaće na Olimpijskim igrama u Rio de Žaneiru 2016. godine samo ako ta zemlja bude poštovala međunarodna anti-doping pravila i uvela vidljive reforme u Atletskoj federaciji, izavio je predsednik Međunarodnog olimpijskog komiteta (MOK) Tomas Bah.\nPredsednik Atletskog saveza Rusije podneo ostavku zbog doping skandala\nPredsednik Atletskog saveza Rusije Valentin Balahničev podneo je ostavku posle skoro 25 godina na toj funkciji zbog niza doping skandala koji su potresli tu organizaciju.


Tehnički spremni za klaster 3, ali zbog lošeg stanja vladavine prava otvaranje u junu malo verovatno - Progovori o pregovorima\nPredstavnici vlasti u Srbiji, iako nastavljaju politiku balansiranja između zapada i istoka, ne prestaju da poručuju da bi pregovori sa EU trebalo da se ubrzaju. Iako je još tokom prošle godine Srbija ispunila tehničke kriterijume za otvaranje klastera 3 (Konkurentnost i inkuzivni rast), na međuvladinoj konferenciji u decembru prošle godine otvoren je samo klaster 4, koji se tiče zaštite životne sredine. Srbija je tako napravila pomak u pregovorima, otvorila nakon dvododišnjeg zastoja klaster koji se tiče ekologije u jeku ekoloških protesta.\nDa je Srbija spremna, u više navrata ponavljala je resorna ministarka za evropske integracije Jadranka Joksimović. Krajem aprila Joksimović je medijima rekla da je Srbija ispunila kriterijume za otvaranje klastera 3, ali nije isključila mogućnost da neke države članice EU opredele svoju saglasnost za otvaranje poglavlja usklađivanjem sa spoljnom i bezbednosnom politikom, koja je postala “kredo strateške opredeljenosti zemlje sa EU”.\n“Ne isključujem mogućnost da pojedine države članice, jer je davanje saglasnosti za otvaranje klastera isključiva prerogativa država članica, opredele svoju saglasnost očekivanjem za većim usklađivanjem sa Zajedničkom spoljnom i bezbednosnom politikom”, izjavila je Joksimović i dodala da ukoliko iz nekog razloga ne budu spremne da nam daju zeleno svetlo, da to ne znači da Srbija u reformskom smislu nije uradila svoj deo posla.\nPročitaj još: Bagerom na klastere: Možemo li očekivati napredak u pregovorima sa EU?\nMeđutim, da vlasti u Srbiji više ni na računa na otvaranje klastera 3 pokazuje i izjava predsednika Srbije Aleksandra Vučića, tokom, GLOBSEC Foruma u Bratislavi. On je izjavio da Srbija mora da napreduje na putu ka EU „zato što je to najbolje za nju“ ali da jedina neće napredovati u junu.\n„Mi ćemo biti jedini koji ništa nećemo napredovati u junu, razmišljam da li da idem na samit u junu“, rekao je Vučić i dodao da Srbija ne se zbog toga da odustane jer bismo u decembru mogli da dobijemo „mnogo toga“.\nNapredak u pregovorima u decembru dat „na kredit“\nJelena Pejić Nikić, istraživačica Beogradskog centra za bezbednosnu politiku (BCBP) i koordinatorka koalicije prEUgovor, kaže za EWB da odluka da se sa Srbijom u decembru otvori samo jedan klaster potvrđuje da nema napretka u oblasti vladavine prava.\n„Verujem da je time učinjen ustupak Srbiji ’na kredit’ uz očekivanje da će se postupak ustavnih izmena okončati u januaru, samo da bi se proces pregovora odblokirao pre izbora. Srbija je ispunila obećanje, time je završila jedan veoma zahtevan korak na putu ka jačanju nezavisnosti “, navodi Pejić Nikić.\nOna upozorava da treba imati u vidu da je to tek početni korak i preduslov za dalje reforme, ali da ta prilika nije na najbolji način iskorišćena. Prema njenim rečima, čak je i Venecijanska komisija saglasna da su pojedina rešenja ostavila prostor za uticaj politike na pravosuđe.\n„U međuvremenu se počelo sa izradom seta pravosudnih zakona, što je dobro jer stručne radne grupe mogu da pišu tekst propisa i dok je Vlada u tehničkom mandatu. Nažalost, Ministarstvo pravde nije objavilo odluku o formiranju ovih radnih grupa sa spiskom članova. Rok za izradu ovih zakona je februar 2023, a o rezultatima će moći da se govori tek kada oni počnu da se primenjuju, kaže Pejić Nikić\nOna ocenjuje iako je bilo aktivnosti, ključni problemi u hronično kritičnim oblastima su stali i dodaje da otvaranje novog klastera, ukoliko bi se samo ove oblasti gledale, ne bi bilo opravdano.\nKako je pokazao i izveštaj koalicije prEUgovor u drugim kritičnim oblastima, poput borbe protiv korupcije i organizovanog kriminala, i dalje na najvišem nivou nije primećena politička volja za suštinskim reformama. Srbija je još uvek nije usvojila antikorupcionu strategiju, ‘vedeizacija’ javne uprave i javnih preduzeća široko je rasprostranja, a realnost funkcionisanja javnih nabavki je njihovo zaobilaženje za najveće projekte.\nZbog svega toga, Jelena Pejić Nikić navodi da iako je bilo aktivnosti, ključni problemi u „hronično kritičnim oblastima” su ostali i ocenjuje da otvaranje novog klastera ne bi bilo opravdano.\nNataša Vučković, programska direktorka Fondacije Centar za demokratiju, stava je da se pokazalo da države članice imaju nepoverenje prema reformama Srbije u oblasti vladavine prava, o čemu govori činjenica da se krajem prošle godine sa Srbijom otvorio samo jedan klaster.\n„Objašnjenje predstavnika Vlade Srbije je bilo da je jedan broj članica istakao potrebu da se sačeka sa ishodom referenduma o izmeni Ustava Republike Srbije, što upućuje na to prisutno nepoverenje prema reformama u oblasti vladavine prava“, naglašava Vučković i dodaje da kako sada stvari stoje za otvaranje klastera 3, građani Srbije moraće da sačekaju kraj ove godine.\nKriterijumi za klaster 3 ispunjeni\nTokom prethodne 2 godine izveštaji Evropske komisije pokazuju da je Vlada „uzela reformski zamah” i sprovela brojne tehničke aktivnosti koje su godinama odlagane, sve u clji dobijanja zelenog svetla za otvaranje novih klastera.\nTreći klaster ili „konkurentnost i rast“, tiče se informacionog društva i medija, poreskog sistema, ekonomske i monetarne politike, socijalne politike i zapošljavanja, industrijske i preduzetničke politike, nauke i istraživanja, obrazovanja i kulture, kao i carinske unije. Činjenica je da su neka od poglavlja otvorena iz ovog klastera, za druga su ispunjena merila za otvaranje.\nJedna od mera koje su godinama odlagane tiču se Zakona o akcizama koji je konačno prilagođen evropskim pravilima u maju prošle godine. Narodna skupština je tada predlog izmena, kojim je propisano da se akciza obračunava prema procentu alkohola koji je sadržan u konkretnom alkoholnom piću, a ne prema vrsti pića (rakije od voća i rakije od žitarica), što je do sada bio slučaj.\nKako su tada izjavljivali predstavnici vlasti, verovalo se da će upravo ta izmena omogućiti otvaranje klastera 3. Nataša Vučković kaže da neke reforme u tehničkom smislu koje se tiču oblasti ovog klastera jesu sprovedene, poput reforme poreskog sistema.\n„Sa druge strane, neke reforme neopravdano kasne kao što su reforme u oblasti poglavlja 19 koje se odnosi na socijalnu politiku. Već jako dugo se kasni sa donošenjem strateških dokumenata u ovoj oblasti, a donošenje Zakona o radu odlaže se već par godina. Kasni se i sa restrukturiranjem preduzeća u državnom vlasništvu“, objašnjava Vučković.\nOna objašnjava da su poglavlja iz ovog klastera važna za život građana jer obuhvataju važne oblasti i za radnike i za poslodavce, mala i velika preduzeća, industriju.\n„Što se tiče industrijske i preduzetničke politike, na primer, sva preduzeća u državnom vlasništvu u Srbiji moraće da prođu kroz postupak restrukturisanja kako bi bili konkurentni i samostalni na tržištu“, kaže Vučković.\nGovoreći o značaju oblasti grupisanih u klaster 3, Vučković objašnjava da se u okviru Poglavlja 19 predviđaju reforme u oblasti radnog zakonodavstva koje će biti usklađene sa EU, ali i standardima Međunarodne organizacije rada koje EU primenjuje.\nOna navodi da i primer Regulative informacionog društva i medija koja je danas važna posebno iz perspektive razvoja digitalnih usluga u Srbiji, dodajući da je uvedeni digitalni potpis smanjio troškove i biznisu i građanima.\nVučković ipak ocenjuje da bi da bi otvaranje Klastera 3 bilo potrebno i poželjno, kao višeznačna vrsta poruke EU građanima.\n„Pre svega važna je ta vrsta pozitivne političke poruke iz Evropske unije građanima Srbije da je proces pristupanja u toku, da nije zakočen, da se na Srbiju računa kao na buduću članicu, da su neke reforme pozitivno sprovedene i kao takve ocenjene od zemalja članica EU“, zaključuje programska direktorka Fondacije Centar za demokratiju Nataša Vučković.\nIako je Srbija tehnički spremna za otvaranje klastera 3, kako sada stvari stoje njegovo otvaranje u junu niko više ne očekuje. O tome da li će se sa Srbijom napraviti pomak u pregovorima konačnu reč daće države članice, koje pred sobom imaju slabe rezultate zvaničnog Beograda u oblasti vladavine prava i neusklađivanje sa spoljnom politikom Evropske unije kada su u pitanju sankcije Rusiji.


U Minhenu održana svečanost povodom završetka školske 2018/2019.godine - Generalni konzulat Bosne i Hercegovine Minhen\n22. srpnja 2019. Aktuelnosti\nU organizaciji Saveza bh.dopunskih škola je povodom uspješnog završetka školske 2018/2019 godine na maternjem jeziku, u nedelju 21. jula u Minhenu, organizirana je svečana manifestacija. Manifestacija se odvijala u, za tu priliku posebno prilagođenom i uređenom, ambientu SV „Am Hedernfeld“ u Minhenu, vlasnika Elvisa Salkanovića.\nSvečanost je počela intoniranjem himne Bosne i Hercegovine, a nastavljena prekrasnim programom koji su pripremile i sa svojim učenicma uvježbale nastavnice ovih dopunskih škola. Djeca su svojim vođenjem programa, recitacijama, pjesmom, igrom i svojom kreativnošću pokazala dobro znanje maternjeg jezika i uopšte kulture Bosne i Heregovine, oduševivši pri tome svoje roditelje i sve prisutne učesnike ove manifestacije.\nU okviru programa prisutnima se obratila generalna konzulica Bosne i Hercegovine u Minhenu Ruzmira Tihić-Kadrić koja je istakla podršku Generalnog konzulata organizovanju dopunske nastave na maternjem jeziku za djecu bh.iseljenika. Predsjednik Saveza dopunskih škola BiH Haris Halilović u svom obraćanju istakao je značaj očuvanja maternjeg jezika u očuvanju idenditeta građana BiH u dijaspori, posebno mladih i djece. Zahvalio su se svima koji kroz volonterski rad i na druge načine pomažu rad dopunskih bh.škola u Minhenu.


Putin naložio da se kreira Nacionalna baza podataka o genetskim informacijama\nPredsednik Vladimir Putin naredio je stvaranje Nacionalne baze za genetičke informacije, a odgovarajući dokument objavljen je na internet stranici Kremlja.\nKao se navodi, Vlada i Kurčatov institut trebali bi osigurati stvaranje i rad informacijsko-analitičkog sistema za pohranu i obradu genetskih podataka, uključujući razvoj formata za čuvanje i prenos tih podataka i srodnih programa pretraživanja.\nOd 2021. godine u te svrhe trebalo bi godišnje izdvajati sredstva iz saveznog budžeta.\nOdgovornim je imenovan premijer Mihail Mišustin i direktor Kurčatov instituta Aleksandar Blagov. Izveštaj treba da bude podnesen pre 1. oktobra, a zatim će se izveštavati svake godine.\nŠef države dao je i druga uputstva u oblasti razvoja genetskih tehnologija. Posebno se obezbeđuje:\n- stvaranje domaće laboratorijske i naučne opreme za sprovođenje istraživanja svetske klase u oblasti genetskih tehnologija;\n- razvoj školskih kurseva i modula o genetici, kao i organizacija stalnog obrazovanja za nastavnike;\n- stvaranje nacionalnih bioresorskih centara u oblastima saveznog naučnog i tehničkog programa za razvoj genetskih tehnologija za 2019-2027 .;\n- obezbeđivanje kadrova za razvoj i primenu genetskih tehnologija.\nPosebnom klauzulom propisano je stvaranje genskih istraživačkih centara za razvoj vakcina za prevenciju koronavirusa i lekova za njegovo lečenje.\nPredsednik je naglasio da bi Rusija trebalo da ima čitav niz genetskih aktivnosti koje će sprečiti i lečiti ozbiljne bolesti, povećati očekivani životni vek i poboljšati situaciju u okruženju. Prema rečima predsednika, genetske tehnologije nude ogromne mogućnosti u najrazličitijim oblastima, od medicine i poljoprivrede do industrije i energetike.